Neboša Čović - Šest scenarija pred Crnom Gorom - Novi Standard\nŠest scenarija pred Crnom Gorom\nNebojša Čović 02.09.2020. 19:20 02.09.2020.\nDa li je Milo Đukanović spreman da zarad opstanka na vlasti ode toliko daleko da izazove građanski rat? Ne bih to isključio u potpunosti\nPre svega, iskrene čestitke opozicionim listama na velikom uspehu. On je još veći ako se imaju u vidu neravnopravni uslovi koje je nametnula vladajuća koalicija, uključujući i gotovo potpunu kontrolu medija, malverzacije sa biračkim spiskovima, podmićivanje neopredeljenih glasača, kao i direktno mešanje političara iz regiona.\nIako su svi iz DPS-a, a i Đukanović lično, sve vreme upirali prstom u Srbiju – a i Moskvu – sa optužbama za takozvani velikosrpski hegemonizam, srpske institucije su bile upadljivo uzdržane. Sa druge strane, predsednik susedne države, Edi Rama, direktno se umešao u izborni proces romantičnom porukom Đukanoviću lično i pozivom etničkim Albancima da glasaju za DPS, slično je uradio i Ramuš Haradinaj, kao i bošnjački političari. Upadljiva je bila i uzdržanost međunarodnih aktera.\nMeđutim, obaveštajno-analitičke službe uticajnih država koje prate događanja u regionu su sve vreme budno pratile i ovaj kao i prethodne izborne procese. S tim u vezi, na osnovu prikupljenih informacija, za svaku zemlju se pravi procena koliki je procenat fiktivnih glasova.\nU Crnoj Gori se ista metodologija friziranja rezultata, uz manje korekcije, koristi od referenduma o nezavisnosti i, po procenama stranih službi, iznosi između 10 i 15 odsto i govori se o cifri od oko 70,000 registrovanih birača koji su „višak“ u odnosu na ukupan broj stanovnika Crne Gore. Ovo znači da je pobeda opozicije još ubedljivija i da je, realno, gotovo tri četvrtine građana Crne Gore reklo da je vreme da ova vlast ode.\nČesto se u poslednje vreme govori o odlivu mozgova iz regiona i načinu da se to zaustavi. Tačno je da veliki broj ljudi odlazi zbog boljeg standarda, boljih plata, ali najveći broj odlazi zbog nepravde i nepostojanja perspektive. Ako je suditi po prvim izjavama koje su dali Krivokapić, Abazović i Bečić, ovo je pravi put da se mladima vrati perspektiva i nada da imaju budućnost u svojoj zemlji.\nOvo je model o kome se u poslednje vreme dosta govori ne samo kada je u pitanju Balkan, ne samo kada su u pitanju zarobljene i privatizovane države, već i u razvijenim zemljama. U svetu generalno postoji trend rastućeg nezadovoljstva glasača, pre svega mladih ljudi, zbog arogantnog i aristokratski otuđenog ponašanja političkih i ostalih elita. Otuda i mnogobrojni pokreti, mnogobrojni protesti širom sveta.\nPogledajte SAD, Francusku, pa i Nemačku. Razlozi su duboki, veliko je nezadovoljstvo, a povodi koji dovode do toga da ono ispliva na površinu su različiti – od pandemije, rasne nejednakosti, poreske politike… S tim u vezi, promene u Crnoj Gori imaju potencijal da postanu model potrebe da mladi političari sa vizijom preuzmu kontrolu nad sopstvenom budućnošću u regionu i šire.\nNosilac opozicione liste „Crno na bijelo” Dritan Abazović (Foto: Ura.org.me)\nPoruke koje su tri lidera poslala u vezi sa četiri principa su izuzetno važne, jer onemogućavaju bilo kakve spekulacije i zakulisno spletkarenje Đukanovićevog režima u pokušaju da ga međunarodna zajednica još jednom spasi. Izuzetno je važna poruka u vezi sa potpunim poštovanjem svih potpisanih međunarodnih sporazuma, posvećenost evropskim integracijama i ubrzanje reformi, beskompromisna posvećenost vladavini prava, jačanju institucija, borbi protiv korupcije, donošenje zakona o lustraciji, poreklu imovine, tu je i revizija spornog Zakona o slobodi veroispovesti.\nS tim u vezi, formiranje vlade u kojoj je glavni kriterijum stručnost a ne stranačka pripadnost biće njihov prvi veliki ispit.\nU slučaju Crne Gore, sporni Zakon o slobodi veroispovesti bio je samo povod da godinama nagomilavano nezadovoljstvo arogantnom privatizacijom države i svih njenih resursa od strane Đukanovićevog režima eskalira. Trpeljivi narod je godinama gledao kako se od njega otima dok se klika bahati, dok ih spin doktori sa kontrolisanih medija ubeđuju u evropsku perspektivu i da je život svakog dana sve bolji.\nAli onog trenutka kada su arogantno poželeli da im kažu i šta da misle i u šta da veruju, to je prelilo čašu. Narod je rekao svoje i stvar je i pristojnosti i čojstva da se ova odluka prizna i ispoštuje, jer ničija nije gorela do zore. Međutim, postoji velika opasnost da do toga ne dođe, već da Crna Gora, opet isključivo radi privatnih interesa onih koji bi da zauvek ostanu na vlasti, uđe u period nestabilnosti, koja ima potencijal da se prelije i na ostatak regiona.Ovde postoji nekoliko scenarija:\n1. Đukanović i DPS se mire sa porazom, čestitaju pobednicima i u Crnoj Gori do kraja Đukanovićevog mandata 2023. postoji funkcionalna kohabitacija sa Vladom.\nVerovatnoća da do ovog scenarija dođe: malo verovatno\nI kada bi DPS bio konstruktivna opozicija u Skupštini, trenutno postoji vanistitucionalni de fakto prenos ovlašćenja sa izvršne vlasti, odnosno Vlade, na Đukanovića, čija bi ovlašćenja po zakonu trebalo da budu mahom protokolarna; teško je pretpostaviti da će Đukanović pristati da se potpuno obezvlasti i da se njegova uloga svede na čisto protokolarnu.\n2. Đukanović i DPS se formalno mire sa porazom, u Crnoj Gori do kraja Đukanovićevog mandata 2023. postoji disfunkcionalna kohabitacija sa Vladom, a DPS kao opozicija koristi svaku mogućnost da minira rad Vlade.\nVerovatnoća da do ovog scenarija dođe: verovatno\nIako bi Đukanović bio formalno obezvlašćen, ne treba zanemariti njemu odane strukture koje su decenijama građene u mnogim institucijama, uključujući i obaveštajne službe. Nova vlada najavljuje lustraciju u svim ključnim institucijama, ali za to je potrebno vreme, a potrebni su i kadrovi koji bi zamenili armiju stranačkih poslušnika. Pored toga, za skupštinsku potvrdu imenovanja u državnim institucijama i javnom sektoru uopšte potrebna je dvotrećinska većina glasova, što znači da DPS ima mehanizam da neograničeno blokira da ove institucija rade u punom kapacitetu.\n3. Đukanović i DPS se formalno mire sa porazom, ali što više odugovlače postizborne procedure, kako bi dobili na vremenu da obezbede preletanje makar jednog opozicionog poslanika i ipak formirali većinu.\nVerovatnoća da do ovog scenarija dođe: vrlo verovatno\nPo zakonu, po konstituisanju skupštine i verifikaciji mandata poslanika, predsednik daje mandat za formiranje vlade stranci koja je osvojila najviše glasova na izborima. U ovom slučaju je to DPS, a rok za formiranje vlade je 90 dana. Ako predsednik ustanovi da stranka kojoj je poveren mandat ne može da formira vladu u zakonskom roku, daje mandat sledećoj najbolje rangiranoj stranci. Ukoliko grupa stranaka u međuvremenu formira većinu i potpiše sporazum s tim u vezi, oni mogu da preduhitre davanje mandata DPS-u, ali pre toga moraju da imaju verifikovane mandate; za očekivati je da se ovaj proces što više odugovlači, kako bi se na opozicione poslanike izvršio veliki pritisak da predđu u DPS-ov blok.\nZa sada su to samo pozivi Abazoviću (Vlasi, Radončić, Fejzić), ali za očekivati je da će i on i ostali opozicioni poslanici i njihove porodice biti izloženi enormnom pritisku, ucenama, ali i „bezobraznim” finansijskim ponudama, kako bi slomili makar jednog od njih 41; s obzirom da se radi o pitanju života i smrti i za Đukanovića i za DPS, kao i za celu tu kriminalnu hobotnicu, ne samo u Crnoj Gori, već i u regionu. Sume koje će biti na stolu biće milionske; iskušenje će biti veliko, možemo samo da se nadamo da će svi opozicioni poslanici ostati čvrsti.\nNosic liste „Za budućnost Crne Gore” Zdravko Krivokapić (Foto: Kurir/Nemanja Nikolić)\nOvaj scenario je i najverovatniji, i najviše se uklapa u dosadašnju tehnologiju Đukanovićeve vlasti. Međutim, ono što je počelo da se dešava u Crnoj Gori pokazuje veliku nervozu odlazećeg režima, jer se očigledno ide na izazivanje incidenata. Već je počelo tužakanje međunarodnim organizacijama da pristalice opozicije izazivaju incidente, dok se istovremeno najavljuje veliki skup podrške DPS-u za vikend, od koga se DPS zvanično ogradio.\nSve ovo izaziva zabrinutost da se ide na opasniji scenario: insceniranje velikog incidenta na ovom skupu, što bi bio povod za uvođenje vanrednih mera u zemlji i zaustavljanje svih postizbornih radnji. Da li je Đukanović spreman da ostane na vlasti i po cenu građanskog rata – ne bih to isključio u potpunosti.\nTo nas vodi u četvrti scenario:\n4. Đukanović i DPS ne priznaju poraz, što dovodi do nasilja i otvorenog sukoba građana sa pristalicama DPS-a i policijom, za šta režim krivi opozicione lidere, Beograd, SPC i Moskvu; uvodi se vanredno stanje, hapse se opozicioni lideri, Đukanović i DPS ostaju na vlasti sve vreme vanrednog stanja, sa idejom da se novi izbori raspišu kada se situacija smiri; Đukanović traži podršku partnera iz NATO zbog „spoljne srpsko-ruske agresije preko infiltriranih elemenata“.\nNe treba potpuno isključiti, ali poenta je da ova priča ne može da prođe kod zapadnih partnera, koji i sami otvoreno govore da je vreme da Đukanović ode.\n5. Đukanović i DPS priznaju poraz, postoji kohabitacija sa novom ekspertskom Vladom koja je oročila svoj mandat kako bi se pripremili ravnopravni uslovi za opšte izbore za 12-18 meseci.\nOvo je zapravo ono o čemu je opozicioni blok već govorio, ali nije pomenuo u jučerašnjem objavljivanju principa. Đukanović bi time skratio sebi mandat za godinu i po dana, na šta verovatno nerado gleda. Međutim postoji i ono što bi moglo da bude privlačno DPS-u, a to je da u narednom periodu što više blokira i minira rad nove vlade, pogorša situaciju u zemlji i smanji podršku koju su građani dali opoziciji na ovim izborima. Ovo nosi rizik i za jedne i za druge. Da li i u ovakvim okolnostima, bez mogućnosti da fingiraju rezultate izbora i koriste državne resurse za svoju kampanju i vrbovanje glasača DPS može da se nada boljem rezultatu od ovog koji su sada postigli? Teško.\n6. Đukanović i DPS priznaju poraz, Đukanović daje ostavku na mesto predsednika jer smatra da je izgubio legimitet, raspisuju se novi predsednički izbori.\nVerovatnoća da do ovog scenarije dođe: veoma malo verovatno\nIako bi ovakav scenario bio logičan iz perspektive posmatrača, ali i crnogorskih birača, posle 30 godina na vlasti veoma je malo verovatno da će se Milo Đukanović odlučiti za ovu opciju. On je tri decenije uspešno manevrisao i spasavao se iz naizgled nemogućih situacija. Davanjem ostavke sebi bi uskratio mehanizme i vreme da pokuša da preokrene situaciju u svoju korist. Jedan od odlučujućih faktora u ovom scenariju mogao bi da bude i dogovor o amnestiji od eventualnog procesuiranja zbog zloupotreba službenog položaja nakon odlaska sa vlasti.\nPredsednik Crne Gore Milo Đukanović (Foto: news.sky.com)\nNa kraju, apelovao bih na sve naše političare da se uzdrže od izjava, naročito onih u nacionalnom zanosu, koje bi mogle da bilo koji način da ugroze koncept koje su ove tri stranke predstavile kao svoj koalicioni program. Na osnovu poruka koje su poslali Krivokapić, Abazović i Bečić, iskreno verujem da su nosioci jednog novog trenda koji je potreban našem regionu i verujem da njihov uspeh može da ima pozitivan efekat na stabilnost regiona u celini.\nNaslovna fotografija: Tanjug/AP Photo/Risto Božović\nPolitikaAleksa BečićDPSDritan AbazovićZdravko KrivokapićMilo ĐukanovićNebojša ČovićCrna Gora


Gradska vlast u Vranju: Antić zloupotrebljava državni vrh za lične potrebe - Sport - Dnevni list Danas\nPočetna » Sport » Gradska vlast u Vranju: Antić zloupotrebljava državni vrh za lične potrebe\nGradska vlast u Vranju reagovala na optužbe trenera FK Dinamo\n„U skladu sa Zakonom o sportu FK Dinamo pripada dvadeset procenata od ukupnog budžeta grada namenjenog fudbalskom sportu“, navodi se u saopštenju Gradske uprave Vranja koju predvodi naprednjačka koalicija.\n0Piše: V. Ristić 17. januara 2020. 18.06\nDragan Antić Foto: Vojkan Ristić\nDo reakcije je došlo povodom poslednjih istupa trenera vranjanskog drugoligaša Dragana Antića, člana SNS koji je izneo niz optužbi na račun gradonačelnika Slobodana Milenkovića i većnika za sport Nenada Đorđevića.\n„Umesto da novac svih gradjana Vranja trošite racionalno i namenski , vi njime plaćate svoju bahatost u vidu milionskih kazni , nakon suspenzija , lažnih optužbi i vrednjanja funkcionera“, stoji u saopštenju gradske uprave u Vranju, koji su preneli svi lokalni mediji.\nIz lokalne vlasti trenera Dinama podsećaju da je bio „pod prismortom UEFA i FSS“, te da je zbog sumnje i nameštan je utakmica u Prvoj ligi Srbije klub kada je on bio predsednik novčano kažnjen sa više od milion dinara.\nAntića gradska vlast koju čini koalicija SNS, SPS, SDS, poziva trenera Dinama da „počne da se odgovorno ponaša prema samo klubu jer se radi o kolektivi svih Vranjanaca“.\nIz budžeta Grada za 2020. godinu FK Dinamo dodeljeno je 12 miliona dinara, što je maksimum. To je izazvalo reakciju člana SNS i trenera Dinama Dragana Antića, koji je u više navrata prozivao gradske funkcionere naprednjaka, a potom i najavio peticiju kojom bi se gradjani izjasnili za smenu gradonačelnika Slobodana Milenkovića i njegovih najbližih saradnika u prvom redu većžnika za sport Nenada Đorđevića.\nFk Dinamo se takmiči u Prvoj ligi Srbije, sa ambicijama da se ponovo plasira u Ling Long super ligu gde se takmičio pod rukovodstvom Dragana Antića u sezoni 2018/19. godine, kada je u baraž utakmici sa Indjijom izgubio status superligaša.\nDragan Antić, FK Dinamo Vranje, VranjeVranje\nGradonačelnik traži od Antića da opravda Vučićevu donaciju\nMilenković: Nemam namere da kršim zakon zbog fudbala


Kako vam VPN može pomoći protiv sajber napada | PC Press\nKako vam VPN može pomoći protiv sajber napada\nVirtuelna privatna mreža je savršen način da limitirate opasnost od hakera, posebno kada koristite javne domene. Kada ljudi pomisle na virtualnu privatnu mrežu (VPN) prva pomisao je da se one koriste da ljudi pristupe sajtovima i onlajn servisima kojima se ne može pristupiti sa određenih lokacija.\nNa primer, ako ste iz Velike Britanije a nalazite se na odmoru u Španiji, VPN vam može pomoći da pristupite onlajn TV portalima kao što su BBC iPlayer ili ITV Hub. Takođe, možete igati u onlajn kazinu u vašoj državi, ali taj kazino možda nije dozvoljen u Španiji – pa tada morate da koristite VPN kako bi se konektovali na UK adresu. I dok za mnoge korisnike, ovo predstavlja jedini način na koji oni koriste VPN, postoje zapravo vrlo bitni razlozi da se koristi virtuelna privatna mreža što češće.\nHakerski napadi skoro dva puta u minuti\nStudija koju je sprovela Clark School Univerziteta u Masačusetsu je otkrila poražavajuću statistiku: hakerski napadi na kompjutere sa internet pristupom se dešavaju u proseku svakih 39 sekundi. Ovo uključuje krađu identiteta i finansijske krađe, i donosi žrtvama ogroman stres. Korišćenje VPN-a može dramatično da smanji šansu da budete meta hakerskog napada u mnogim situacijama.\nAli kako? VPN omogućava ljudima da pristupaju i surfuju internetom anonimno tako što vrše enkripciju podataka kroz servere koji su locirani izvan njihovih lokalnih mreža. Tako neko iz Španije može preko servera u Velikoj Britaniji da gleda stvari kao što su BBC iPlayer i njihovi Britanski onlajn kazino nalozi.\nOsim mogućnosti da se gleda omiljena TV serija ili da se igra blackjack u kazinu, VPN su takođe vrlo efikasni u prevenciji hakerskih napada.\nHakeri koju pokušavaju da ukradu informacije – detalje kreditnih kartica, fajlove, šifre, i slično, preko konekcije će imati velikih problema da pristupe individuama koje koriste VPN. Prava opasnost dolazi kada se koristi javni Wi-Fi ili hotspot, gde hakeri mogu lako da napadnu naivne korisnike čije informacije lako mogu biti dostupne i ukradene, kada se zakačeni za javne domene.\nDrugi načini na koje vas VPN može zaštititi\nZaštita protiv hakera i rizik od krađe identiteta i finansijske krađe mogu biti glavni razlozi da razmislite o korišćenju VPN-a, ali postoje i drug načini da se zaštitite onlajn. Na primer, VPN vas može zaštititi od spyware softvera, koji je zapravo softver koji ulazi u vaš kompjuter i skuplja informacije o vama.\nPročitajte i: Ruski korisnici Interneta zaobilaze cenzure\nDodatno uz ozbiljne konsekvence koje može napraviti spyware – kao što je krađa personalnih podataka, može se takođe koristiti za spam marketing i praćenje vaših aktivnosti. Enkripcija i re-ruting saobraćaja kroz servere je omogućilo da korišćenjem VPN u mnogome smanjite ove rizike. Postoje i opasnosti od krađe i vaših kripto valuta, što sve VPN može da spasi.\nPostoji i phishing kada haker počinje da se predstavlja kao prava osoba ili firma kako bi prevarili ljude da otvore emailove ili poruke i tada ubacuju loš softver da pristupe vašim informacijama kao što su detalji kreditne kartice ili šifre.\nRansomware je kao što samo ime govori tip softvera koji hakeri koriste a pristupe važnim fajlovima i da ih blokiraju. Nakon toga traže otkup kako bi oslobodili informacije nazad vlasniku. U skorije vreme kripto otmice su najnoviji fenomen kojim hakeri generišu kripto valute. Zahvaljujući mogućnosti da sakrije vašu IP adresu i zaštiti osetljive podatke, sve te opasnosti mogu biti neutralisane korišćenjem VPN-a.\nOd čega vas ne štiti VPN\nSve ove pretnje koje smo naveli su eksterne – jer zahtevaju od hakera da dobije pristup vašem kompjuteru i onlajn informacijama tako što upadaju preko eksternih barijera najčešće putem šifri.\nDok VPN može da limitira opasnost od eksternog sajber kriminala, postoje jako male šane da vas zaštiti od internih napada. Ovo može biti ili neko ko fizički sedi za vašim računarom i hakuje informacije ili dosta češće kompjuterski virusi. Upravo zato se svima preporučuje da instaliraju anti-virus koji radi uz vašu VPN konekciju.\nKoja je najbolja VPN kompanija?\nPostoji veliki broj kompanije na tržištu koja tvrde da imaju najviši stepen sigurnosti za njihove VPN usluge, ali naravno neke su bolje od drugih. Umesto da birate one koje vidite prvo na Google pretraživaču, pregledajte recenzije na popularnim stranicama i vidite koji se servisi najčešće pojavljuju kao kvalitetni.\nTagovi: Bezbednost na Internetu, VPN\n← Logitech Signature M650: Konture za svačiju ruku\nHuawei pred sudom u Južnoj Africi zbog zapošljavanja stranih državljana →


Usvojen izvještaj o izvršenju budžeta – inmedia.ba\n0 24 Avgusta, 2012 12:30\nOpćinsko vijeće Sanski Most usvojilo je na danšnjoj sjednici izvještaj o izvršenju budžeta općina za prvih šest mjeseci ove godine.\nNa samom početku sjednice svečanu zakletvu je položio Fajko Malovčić, novi vijećnik u Općinskom vijeću, koji je na ovo mjesto imenovan umjesto dosadašnje vijećnice Azemine Helić, aktuelne ministrice finasija u Vladi USK. Na četrdesetoj redovnoj sednici Općinskog vijeća Sanski Most, vijećnici su većinom glasova usvojili izvještaj o izvršenju budžeta za prvi kvartal ove godine, u kojem su ostvareni prihodi i primci u budžetu u iznosu od 4.036.220 konvertibilnih maraka, što je 35, 34 % u odnosu na godišnji plan, a u istom periodu za rashode i izdatke izdvojeno je 3.960.529 KM.\nU strukturi ostvarenih prihoda i dalje glavno mjesto zauzimaju porezni prihodi, na koje otpada 69 % ukupnih prihoda u bužeta, a zatim u manjim iznosima slijede neporezni prihodi sa 26 %, te potpore i primci koji sa zabilježili značajan pad u punjenju budžeta. U izvještaju se navodi kako je trend punjenja budžeta isti kao i u prvom tromjesječju, te zbog toga, kako se navodi, potrebno je u narednom periodu posvetiti veću pažnju u punjenju prihodovne strane budžeta, u onom djelu u kojem općina samostalno moće učestvovati, a to su u prvom redu neporezni prihodi.\nVijećnici iz reda opozicionih stranaka uputili su niz zamjerki i kritika na ovaj izvještaj, jer kako su istakli, ostvarenje budžeta za 35 % u odnosu na planirani iznos je alaramantan podatak. Oni su naveli da su neporezni prihodi u svakom izvještaju na istom nivou, odnosno da su svake godine manji od planiranih. Iako je zabilježeno određeno poboljšanje na prihodovnoj strani, u onom dijelu kada su u pitanju prihodi od koncesije, oni su smatrali da to ipak nije dovoljno, u odnosu na trenutnu iskorištenost prirodnih resursa na području općine. Isto tako, vijećnici iz opozicije su u svojim diskusijama navodili kako su prihodi ostvareni po osnovu legalizacije nelegalno izgrađenih objekata, ostvareni u veoma malom obimu.\nPojedini vijećnici uputili su zamjerku zbog toga što nisu u potpunosti ispoštovane njihove obaveze, odnosno nisu uplaćeni paušali i dnevnice za njihov rad u općinskom vijeću. Obrazlažući izvještaj o izvršenju budžeta, načelnik općine dr. Mustafa Avdagić je istakao da u odnosu na ekonomsku situaciju i stanje u kojem se nalaze općine u okruženju, može biti zadovoljan ostvarenim prihodima. On je ponovio da lokalna vlast ne može puno utjecati na naplatu prihoda od koncesija, kao što su prihodi od eksploatacije prirodnih bogatstava, jer veće nadležnosti u tome imaju Kanton i Federacija.\nOn je naveo da će u drugom polugodištu doći do određenog povećanja što se tiče prihoda od potpora sa viših nivoa vlasti, u prvom redu kada su u pitanju sredstva za rekonstrukciju gradskog mosta. Isto tako, naveo je da će u narednom periodu određena sredstva biti uplaćena izdavanjem građevinskih dozvola za izgradnju nekoliko većih objekata u centru grada. Za realizaciju nekoliko infrastrukturnih projekata, kao što su vodovod u Lukavicama i put Vrše, općina je obezbjedila svu potrebnu dokumentaciju, potpisani su i ugovori, međutim još uvijek nisu pristigla sredstva sa federalnog nivoa, koji učestvuje u finasiranju spomenutih projekata. Izvještaj je na kraju usvojen sa 17 glasova, a za njega su glasali vijećnici SDA i SNSD-a, dok je 11 vijećnika iz SDP-a, SBiH i LDS-a bilo protiv.\nU nastavku sjednice vijećnici su usvojili odluku o kreditnom zaduženju općine kod Razvojne banke Federacije BiH. Prema ovoj odluci, Jedinstveni općinski organ uprave općine Sanski Most se kreditno zadužuje kod razvojne banke Federacije BiH iz sredstava revolving fonda za „Lokalni razvoj“ u iznosu od 683.028 KM. Radi se o kreditu Razvojne banke koji je namijenjen za razvoj nižih nivoa vlasti, odnosno za projekte koje doprinose poboljšanju infrastrukture u lokalnim sredinama. Rok otplate kredita iznosi sedam godina sa grejs periodom od šest mjeseci, a kamatna stopa je fiksna i iznosi 4 % na godišnjem nivou, uz obavezu vlastitog učešća u ovim projektima u iznosu od 10 %.\nSredstva iz kreditnog zaduženje biće namijenjena asfaltiranju i izgradnji trotoara u ulici „10 Oktobar“ u iznosu od 126. 000 KM, izgradnju kanalizacionog sistema u dijelu Željezničkog naselja u iznosu 365.778 maraka, asfaltiranje nekategorisanog puta u Poljaku u iznosu od 41.610 maraka, asfaltiranje nekategorisanog puta u naselju Avdići u iznosu od 49.546 maraka, i izgradnja vodovodne mreže u naseljenom mjestu Modra sa novčanim iznosom od 100.000 KM.\nKako je rečeno na sjednici, eventualna realizacija kreditnog zaduženja mogla bi se desiti krajem ove godine, međutim kako je rekao načelnik općine dr. Mustafa Avdagić, ovaj kredit je rezervana varijanta u slučaju da općina do kraja godine ne uspije iz vlastitih prihoda obezbijediti finansiranje navedenih projekata. Za vrijeme zaključenja naše današnje informativne emisije, još uvijek je trajalo zasjedanje vijeća.\nRadojičić: Bećirović ne zna raditi svoj posao


Amerika zadovoljna saradnjom sa Rusijom u borbi protiv nuklearnog terorizma - Sputnjik Srbija\n03:59 29 Oktobar 2020\nAmerika zadovoljna saradnjom sa Rusijom u borbi protiv nuklearnog terorizma\n10:31 03.12.2019 Preuzmite kraći link\nSjedinjene Američke Države zadovoljne su saradnjom sa Rusijom u borbi protiv nuklearnog terorizma, izjavio je pomoćnik državnog sekretara za međunarodnu bezbednost i neširenje oružja Kris Ford.\nGovoreći na Institutu „Henri Stimson“, on je podsetio da Sjedinjene Američke Države i Rusija kopredsedavaju Globalnom inicijativom za borbu protiv nuklearnog terorizma.\n„I upravo to je jedan od najsjajnijih trenutaka američko-ruske saradnje“, istakao je Ford.\nPrema njegovim rečima, Rusija učestvuje u radu grupe od 89 zemalja „na veoma dobrom nivou“.\nUsred trenutnih nesuglasica između Vašingtona i Moskve, ovi znakovi saradnje izgledaju čak „čudno i neobično“, rekao je Ford. Među takvim trenucima on je naveo sastanak 2018. godine u Argentini, koji su pozdravili predsednici Rusije i Sjedinjenih Američkih Država, Vladimir Putin i Donald Tramp.\nFord je zaključio da Sjedinjene Američke Države računaju na dalju saradnju sa Rusijom o ovom problemu. Cilj Globalne inicijative je da se ne dozvoli da nuklearno oružje dospe u ruke terorista.\nnuklearni terorizam, borba protiv terorizma


Fatah i Hamas dogovorili formiranje vlade nacionalnog jedinstva\nRivalske palestinske grupe Fatah i Hamas potpisale su sporazum o formiranju vlade nacionalnog jedinstva u nastojanju da okončaju nasilje izmedju pripadnika dve frakcije, i izdejstvuju podizanje medjunarodnih sankcija koje su Palestincima nanele veliku štetu.\nPalestinski predsednik Mahmud Abas iz Fataha i vodja Hamasa, Haled Mašal, potpisali su sporazum u prisustvu saudijskog kralja Abdulaha, koji je bio domaćin pregovora u Meki.\nRazgovori su započeli u sredu a danas su se dve strane dogovorile o raspodeli ministarskih funkcija. Još nije sasvim jasno da li je Hamas pristao na medjunarodne zahteve da odbaci nasilje, prizna Izrael i poštuje ranije sporazume sa jevrejskom državom.\nPalestinci se nadaju da će vlada nacionalnog jedinstva ubediti medjunarodne donatore da nastave sa isporukama pomoći, koja je zamrznuta kada je Hamas prošle godine došao na vlast. U sukobima pristalica Hamasa i Fataha od decembra je poginulo više od 90 Palestinaca.


Učesnici konferencije (Foto: Medijacentar Beograd)\nKroz unutrašnji dijalog o Kosovu je pokrenut mehanizam rasprave u kojoj učestvuju ljudi, pozvani ili samoinicijativno, no ipak on više predstavlja odmeravanje eventualne političke dobiti ili štete s obzirom na predstojeće izbore, nego pokušaj da se definišu državni i nacionalni interesi, čulo se na konferenciji za medije Foruma za etničke odnose.\nForum je u saradnji s Fondacijom za otvoreno društvo pripremio izveštaj o monitornigu unutrašnjeg dijaloga o Kosovu od 24. jula do 31. oktobra, odnosno tokom perioda kada je unutrašnji dijalog bio u pripremnoj fazi.\nPrimetan je izostanak argumentovane rasprave o društvenim i političkim okolnostima u Srbiji i Kosovu, o stanju odnosa izmedju Srbije i Kosova, kao i o okolnostima u kojima je pokrenuta inicijativa, kaže se u izveštaju. "To je rezultat činjenice da su akteri dosadašnjeg toka unutrašnjeg dijaloga preokupirani pitanjima vlasti i odnosa političkih snaga u Srbiji", konstatuje se u izveštaju i napominje da pojedini akteri, iako većina zagovara miroljubivo rešenje problema, zagovaraju rešenja koja uključuju visok rizik od političkih, pa i oružanih sukoba".\nForum je u izveštaju naveo i da primarna linija deobe i suprotstavljanja nije po pitanju Kosova, već oko pitanja evropske budućnosti Srbije.\n"Indikativno je da se većina političkih stranaka i drugih aktera unutrašnjeg dijaloga otvoreno ne zalaže za proces normalizacije kao jedan od važnih koraka ka članstvu Srbije u EU", ukazuje se u analizi i ističe i da se većina njih homogenizuje oko etnonacionalističkog pristupa pitanju Kosova.\nUkoliko bi došlo do jačanja ove mobilizacije "to bi unutrašnji dijalog pretvorilo u propagandno – marketinšku manipulaciju", upozorio je Forum i dodao da to može da dovede do snažnijih ekstremističkih reakcija i do slabljenja uticaja institucija i demokratski opredeljenog dela javnosti u Srbiji.\nPodela, razgranicečnje ili realni srpski interes\n"Oživljavanje šovinizma, etnonacionalizma, zloupotreba, ili upotreba Kosova oko podele moći u Srbiji. To je jedna tendencija i tu je najviše vatre potpalilo dve teze - održavajmo zamrznuti konflikt dok naši ne pobede, i druga teza o razgraničenju", rekao je na konferenciji Dušan Janjić iz Foruma za etničke odnose.\n"Način na koji se ta ideja predstavlja sada kao nova i nikad probana, je netačan. Svi ratovi 90-ih vodili su se oko razgraničenja, bazirano na tome da se ne može živeti zajedno" - može paralelno, može jednih pored drugih, ali ne jedni sa drugima.\n"Razgraničenje bi se svelo na podelu i razmenu teritorija", rekao je Janjić.\nTa ideja, iako dolazi sa strane vlasti, ipak nije izazvala širu debatu u Srbiji, ali jeste naišla na žestoko neprihvatanje kako u susedstvu, tako i na Zapadu, rekao je Janjić. Rusija je po tom pitanju neutralna, kazao je on, čemu se iz publike kasnije usprotivila Jelena Milić iz Centra za evroatlantske studije, koja je skrenula pažnju na izjave ruskih zvaničnika po pitanju Kosova, kao i na izveštavanje ruskog državnog medija Sputnjik.\nJanjić se založio za jasnije definisanje onoga što je interes Srbije i srpske zajednice na Kosovu, odnosno onoga što srpska zajednica može da dobije i bude zadvoljena. To bi, nasatavio je, treblao da bude realizacija dogovora o Zajednici srpskih opština, što se ne može realizovati kao ideja republike u republici, već u formi kulturne autonomije. "Da prevedem, to je ono što Albanci imaju u Srbiji", rekao je Janjić.\nNa konferenciji je predstavljano i istraživanje Centra za nove medije “Liber” koji je analizirao šta građani pišu o dijalogu na društvenim mrežama i portalima nedeljnika, dnevnih novina, nevladinih i političkih organizacija. Rezultati pokazuju da nešto više od 72 odsto građana ima negativan stav, dok tek 12 odsto dijalog komentariše pozitivno.\n"Kada posmatramo ukupan odnos negativnog i pozitivnog diskursa kroz tipove narativa koje smo posmatrali, dakle negativni karakteriše većinu komentara i u njih spadaju narativi koji govore o izdaji, o prodaji, o obmani", rekla je Tatjana Vehovec, iz "Libera".\nOna je rekla da konstruktivno na rešavanje pitanja Kosova u većini prilaze na portalima nedeljnika i portlata nevladinih oranizacija, dok među sajtovima političkih partija po ovoj temi prednjače desničarske stranke, koje su "prilično glasne", što se vidi i po angažovanosti njihovih simpatizera i članova.\nTo se naslanja na indikativnu informaciju da je ceo dijalog postavljen kao izdaja i usko se naslanja na mitomanski odnos prema Kosovu kao kolevci srpska i srcu Srbije, kaže Vehovec.


Poslanici novog saziva kosovskog parlamenta nisu uspeli da izaberu predsednika i potpredsednike skupštine. Oni su na konstitutinoj sednici položili zakletvu, a sednica će biti nastavljena sutra kada se očekuje izbor rukovodstva parlamenta.\nNa početku sednice kosovskog parlamenta formirana je ad hok komisija za verifikaciju mandata, nakon čega su poslanici položili zakletvu.\nNa dnevnom redu današnje sednice bio je i izbor predsednika i potpredsednika parlamenta. Međutim takozvana PAN koalicija koja je osvojila najveći broj glasova i koja treba da predloži predsednika parlamenta to nije učinila. Tražili su pauzu od dva sata za konsultacije, ali im to nije omogućeno.\nRanije je kao mogući kandidat za predsednika Skupštine pominjan lider Demokratske partije Kosova Kadri Veselji koji je i u prošlom sazivu bio na čelu parlamenta, što je za poslanike Pokreta samoopredeljenje i Demokratskog saveza Kosova neprihvatljivo.\n“Veselji nema šanse da postane predsednik Skupštine. Mislimo da to treba da bude ličnost od poverenja što je u suprotnosti sa njim, on je ličnost sa puno znakova pitanja. Sve dok se ne zameni kandidat, naši stavovi će biti isti, nećemo glasati za Kadrija Veseljija”, rekao je Glauk Konjufca šef poslaničke grupe Pokreta “Samoopredeljenje”.\n“Za nas je neprihvatljiv kanidat o kojem se tako puno govorilo jer nije dostojan da rukovodi Skupštinom Kosova. Druge kandidature ćemo razmotriti i verujem da ćemo postići konsenzus”, kazao je Avdulah Hoti – šef poslaničke grupe Demokratskog saveza Kosova\nPre početka današnje sednice Skupštine Kosova predsednik Srpske liste Goran Rakić rekao da će svi poslanici Srpske prisustvovati konstituisanju Skupštine i podržati izbor predsedništva.\nNastavak sednice zakazan je za sutra u 10 časova, a na dnevnom redu je samo jedana tačka dnevnog reda - izbor predsednika i potpredsednika Skupštine Kosova


U protekle dve godine jedno od mesta okupljanja migranata jeste i napušteni Sunčani salaš, koji se nekada koristio za proizvodnju organske hrane, a nalazi se u prostoru otvorenog lovišta Subotičke šume. Razrušeni objekti, svugde razbacano smeće su slika koja je svakodnevna na ovom prostoru, koji je udaljen svega 800 metara od granice sa Mađarskom.\n“Jedan od velikog problema u šumama je i smeće koje migranti ostavljaju za sobom i mi smo dali našim radnicima uputstva kako da se odnose prema tome. Znači da koriste pod obavezno rukavice, a velika je opasnost i od loženja vatre pošto oni spavaju u šumi i to može da izazove požare u šumi. Mi smo jako ugroženi od požara jer imamo puno borove kulture i strogo je zabranjeno loženje vatre”, istakla je Olivera Perkučin, šef šumske Uprave Subotica.\nSa druge strane, naša sagovornica ističe da je hroničan problem otpad u šumama koje donose nesavesni građani i ostavljaju. Olivera Perkučin objašnjava da oni imaju stalne akcije čišćenja smeća a imaju saradnju i sa civilnim sektorom. Pored toga, zbog povećanog broja izbeglica i migranata otkazane su lovne ture.\nMiigranti seku žičanu ogradu gatera, a kilometar te ograde košta 10.000 evra. Olivera Perkučin objašnjava da svakodnevno krpe ogradu novom žicom kako ne bi izašle životinje iz ograđenog dela lovišta, ali bilo je tih slučajeva.\n“„Hrastovača” se nalazi u naselju Makova sedmica kod Subotice. Otvoreno lovište „Subotičke šume” se prostire na 6.130 hektara, a ograđen prostor ima status posebne namene i prostire se na 530 hektara. Životnjske vrste koje su karakteristične za ovaj kraj su: mufl oni, jelen lopatar i divlje svinje. Iz bezbednosnih razloga nismo u mogućnosti da odvijamo naše svakodnevne aktivnosti lova”, kaže Olivera Perkučin, šef Šumske uprave “Subotičke šume”.\nSledeća lovna sezona počinje 15. aprila, to je lov na srndaća, a mi trenutno nismo u mogućnosti da predvidimo da li će se odvijati svojim normalnim tokom ta sezona zbog migranata, jer sve zavisi od njihovog kretanja i da li će biti prisutni u šumi, zaključuje naša sagovornica.


Zvezda je u Ligi šampiona!!! – CZBG portal\nutorak 27.08.2019\tNema komentara na Zvezda je u Ligi šampiona!!!\nFudbaleri Crvene zvezde su večeras odigrali nerešeno protiv ekipe Jang Bojsa 1:1, pa su zbog gola u gostima (2:2 u Bernu) uspeli da izbore učešće u Ligi šampiona.\nCrvena zvezda je u Ligi šampiona, ponovo. Izabranici Vladana Milojevića su remizirali protiv ekipe Jang bojsa, u revanš susretu plej-of kvalifikacija za Ligu šampiona (1:1), ali su zbog gola u gostima (utakmica u Bernu završena 2:2), prošli u grupnu fazu najelitinijeg evropskog takmičenja drugu godinu zaredom.\nImali su opasan napad fudbaleri Jang Bojsa na samom startu drugog poluvremena, ali je šut Ebišera sa ivice šesnaesterca završio preko gola. Bizarna situacija u 56. minutu kada je pokušao Asale sa desne strane, lopta je imala čudan let, Borjan je uspeo da reaguje, ali “bubamara” je nastavila da šeta po gol liniji sve dok naši defanzivci nisu otklonili opasnost. Uzvartili su crveno-beli već u sledećem napad, kada je akciju našeg tima završio Kanjas udarcem sa distance pored gola.\nSamo dva minuta kasnije imao je priliku Ben da se iskupi za auto-gol, izašao je pred Fon Balmasa sa leve strane, ali je šutirao direktno u njega. I ponovo Milan Borjan pokazuje koliko je dobar golmana. U 92. minutu je iz idealne pozicije sa 16 metara pokušao Ensame, ali je fenomenalni čuvar mreže vrhovima prstiju uspeo da izbaci loptu u korner, i time rešio pitanje prolaska.


Iran će razmotriti predlog o direktnim pregovorima.\nIran će razmotriti "konstruktivan" predlog šest svetskih sila za direktne pregovore o nuklearnom programu, izjavio je danas savetnik predsednika Mahmuda Ahmadinedžada.\n"Radi se o konstruktivnom predlogu i drugačijem stavu. Iran će razmotriti predlog i daće svoj odgovor", rekao je bliski Ahmadinedžadov saradnik, Ali Akbar Džavanfekr.\nOn je rekao da se nada da ovaj predlog ukazuje na promenu stava prema prema Iranu i na jedan "realistički pristup".\nU Iranu se danas obeležava Dan nuklearne energije, a tim povodom se očekuje da Ahmadinedžad najavi otvaranje postrojenja za proizvodnju goriva u centralnom Iranu.\nSAD, Rusija, Kina, Francuska, Nemačka i Britanija juče su saopštile da će od visokog predstavnika EU Havijera Solane tražiti da pozove\nIran na sastanak kako bi zajednički mogli da pronađu diplomatsko rešenje za sporno pitanje iranskog nuklearnog programa.\nIranske vlasti tvrde da se nuklearni program koristi samo u civilne svrhe, odnosno za proizvodnju električne energije, dok Zapad strahuje\nda bi program mogao da bude upotrebljen za izradu atomskog naoružanja.


Partizanov evropski trofej | SPORTSKA KUPUSARA\nNaslovna FUDBAL Partizanov evropski trofej\nOvo takmičenje je imalo najdužu tradiciju jer se održavalo od 1927. do 1992. godine. Kup nije igran samo u periodu između 1940. i 1950. godine. Prvi pehar osvojili su fudbaleri praške Sparte.\nPrvih nekoliko godina učestvovali su klubovi iz Austrije, Čehoslovačke, Mađarske i Jugoslavije, a kasnije su im se pridružili i predstavnici Italije, Švajcarske i Rumunije.\nKada je UEFA pokrenula evrokupove, Srednjoevropski kup je gurnut u zapećak. Nekada najjače evropsko klupsko takmičenje, u osamdesetim godinama prošlog veka izgubilo je na značaju kada su u njemu počeli da učestvuju pobednici nacionalnih drugih liga.\nNa putu do finala, Partizan je te godine pobedio čehoslovačku Zbrojovku (5:1 kod kuće, 3:2 u Brnu) i italijansku Peruđu (1:2 u gostima, 4:0 u Beogradu).\n“Crno-beli” su u finalnoj utakmici, odigranoj 13. decembra 1978. godine na stadionu JNA, pred desetak hiljada navijača, po kiši i na blatnjavom terenu, golom Ace Trifunovića iz jedanaesterca pobedili mađarski Honved i osvojili trofej.\nOd jugoslovenskih klubova, Mitropa kup osvajali su još Crvena zvezda (1958. i 1968. godine), novosadska Vojvodina (1977. godine), zenički Čelik (1971. i 1972. godine), bugojanska Iskra (1985. godine) i banjalučki Borac, koji je trijumfovao u poslednjem takmičenju 1992. godine.\nTagovi:ACA Trifunović · Dunavski kup · Mitropa kup · Partizan · Srednjoevropski kup\nTežak poraz Chelseaja u borbi za Ligu prvaka, "petica" Cityja 7h\nNovi kiks Lazija, Kalinić zabio u pobjedi Rome 8h\nZagonetke i odgonetke 9h


Kapital – Stranica 24 – Poslovnidnevnik.BA\nHome / Kapital (page 24)\nPromet lažnjacima dosegnuo 461 milijardu dolara\napr 18, 2016\tIzvještaji, Kapital, Svijet, Tržišta, Vijesti 1\nTrgovina krivotvorenom robom znatno jače pogađa bogatije zemlje, ponajviše SAD, Francusku i Italiju, gdje je smještena većina kompanija koje proizvode traženu brendiranu robu. Trgovina krivotvorenom i krijumčarenom robom dosegnula je u 2013. godini vrijednost od 461 milijardu dolara, čime je ostvarila udjel u svjetskoj trgovini od 2,5 posto, nanoseći znatnu …\nNa SASE ostvaren promet od 1.176.175,09 KM\napr 16, 2016\tBH Berze, Kapital 0\nNa današnjem trgovanju na Sarajevskoj berzi-burzi ostvaren je ukupan promet od 1.176.175,09 KM. U sklopu 31 transakcije ukupno je prometovano 1.164.626 vrijednosnih papira. Vrijednost BIFX-a je pala za 8,96 indeksnih poena na 1.236,12 poena što u odnosu na prošlo trgovanje predstavlja pad od 0,72%.. Vrijednost indeksa SASX-10 porasla je za …\nCBBiH: Blokirano 70.790 računa poslovnih subjekata\napr 8, 2016\tBankarstvo, BiH, Domaće kompanije, Kapital, Kompanije i Tenderi, Vijesti 1\nU BiH je, prema novom izvještaju Centralne banke BiH (CBBiH), na dan 1. aprila bilo blokirano 70.790 računa poslovnih subjekata, a 44.026 firmi ima blokiran bar jedan račun. Prema podacima za prošli mjesec, u BiH je bio blokiran 70.401 račun poslovnih subjekata, dok je 43.785 firmi imalo blokiran bar jedan …\nNa Banjalučkoj berzi najtraženije obveznice RS-a\napr 8, 2016\tBH Berze, Kapital 0\nNa današnjem trgovanju na Banjalučkoj berzi ostvaren je promet od 3.065.618,88 KM, kroz 43 transakcija. Vrijednost BIRS indeksa se povećala za 0,32 posto i iznosi 614,55 poena, a vrijednost FIRS indeksa se smanjila za -0,25 posto i iznosi 1.819,52 poena. Na službenom berzanskom tržištu lista B najveći promet je ostvaren …\nSarajevska berza: Ostvaren promet od 155.753 KM\nNa Sarajevskoj berzi danas je ostvareno 155.753 KM prometa, a u okviru 15 transakcija ukupno je prometovano 198.177 vrijednosnih papira, podaci su Berze. Na kotaciji kompanija trgovano je akcijama “Bosnalijeka” iz Sarajeva u iznosu od 5.382 KM, na kotaciji investicionih fondova ostvareno je 134.911 KM prometa, a na kotaciji obveznica …\napr 5, 2016\tBankarstvo, BiH, EU, Kapital, Najave, Vijesti 0\nVijeće ministara BiH, na prijedlog Ministarstva finansija i trezora, donijelo je zaključak kojim se daje potvrda da je finansijska investicija Fonda OPEC-a za međunarodni razvoj u vidu kreditne linije „Raiffeisen banci d.d. BiH“ u skladu sa Sporazumom o unapređenju i zaštiti investicija između Bosne i Hercegovine i Fonda OPEC-a za …\nArapi najavljuju gradnju luksuznog kompleksa Green Valley City u Vogošći\napr 4, 2016\tBiH, Kapital, Najave, Projekti, Vijesti 1\nKompanija Green Valley International Real Estate sa sjedištem u Abu Dhabiju najavljuje u Bosni i Hercegovini i Maroku dva projekta u vrijednosti od 620 miliona dirhama, odnosno 168,7 miliona američkih dolara. Kako pišu arapski mediji, ova kompanija je blizu završetka građevinskih projekata u Turskoj, UAE i drugim dijelovima Bliskog istoka, …\nNajveći porast vrijednosti zabilježile obveznice FBiH ratnih potraživanja\napr 1, 2016\tBH Berze, Kapital 0\nSARAJEVO – Na današnjem trgovanju na Sarajevskoj berzi ostvaren je promet od 416.725 KM, a u okviru 16 transakcija prometovana su 426.373 vrijednosna papira, saopšteno je iz Berze. Vrijednost Bifiksa pala je za 7,77 indeksnih poena na 1.248 poena, što u odnosu na prošlo trgovanje predstavlja pad od 0,62 odsto. …\nmar 29, 2016\tBankarstvo, BiH, Kapital, Kompanije i Tenderi, Vijesti 0\nRaiffeisen banka BiH i tokom protekle godine ostvarila je rezultate koji potvrđuju stabilnost njenog poslovanja, ali i usklađenost njenih strateških odluka sa uslovima tržišta. Poslovna 2015. završena sa značajnom neto dobiti od 67 miliona KM, što je porast od 24,4 posto u odnosu na prethodnu godinu, dok je ukupna aktiva …


Zbog šverca cigareta država gubi milione : Nadlanu.com\nZbog šverca cigareta država gubi milione\nObjavljeno 26. apr 2013. / 23:16:47\nAkcija suzbijanja nelegalnog prometa rezanog duvana i opreme za duvan, koja se sprovodi na teritoriji cele zemlje, samo tokom prošle nedelje, rezultirala je zaplenom 68 kilograma duvana, 1.165 kutija filter papira i 132 mašinice za uvijanje duvana.\nProtiv 36 osoba podnete su prekršajne prijave zbog sumnje da su izvršili krivično delo nedozvoljenog skladištenja robe, pišu Novosti.\nZajedničkom akcijom carinika i pogranične policije nedavno je na graničnom prelazu Gostun sprečen pokušaj krijumčarenja 121.200 paklica cigareta iz Srbije, što je jedna od većih zaplena u ovoj, ali i u prošloj godini. Cigarete „marlboro“, kako su „Novosti“ već pisale, a čija je vrednost 1.285.400 dinara, otkrivene su u tovarnom delu kamiona, crnogorske registracije, ispod vreća u kojima se nalazila stočna hrana, koja je prethodno ocarinjena.\n"Ne računajući ovu zaplenu, od početka godine carinici su na graničnim prelazima zaplenili više od 150.000 paklica različitih vrsta cigareta, vrednosti od skoro šest miliona dinara. Samo lane, zaplenjeno je nešto više od 190.000 paklica, čija se vrednost procenjuje na skoro 17 miliona dinara", kažu u Upravi carine.\nTrgovina duvanskim proizvodima, zaobilaženjem plaćanja potrebnih poreza i carinskih dažbina, u Srbiji je već niz godina jedan od „unosnijih poslova“. Najveći „bum“ doživela je tokom devedesetih godina prošlog veka, kada je naša zemlja bila pod sankcijama. Zbog toga je u toku nekoliko postupaka i to pred Odeljenjem za organizovani kriminal.\nPodgoričanin Anton Stanaj pre dve godine osuđen je u Specijalnom sudu u Beogradu na šest i po godina zatvora kao organizator kriminalne grupe regionalnog šverca cigareta. Pošto je položio jemstvo od 400.000 evra pušten je iz pritvora do pravosnažnosti presude. Međutim, u martu ove godine ubijen je u Sudanu. Stanaj je, kako je utvrđeno tokom postupka, krijumčarenjem cigareta, sa pripadnicima svoje kriminalne grupe, oštetio budžet Srbije za više od deset miliona evra\nUskoro u Specijalnom sudu treba da započne novo, drugo po redu suđenje Stanku Subotiću Canetu, koji je prvostepenom presudom, koju je ukinuo Apelacioni sud bio osuđen na šest godina zatvora. Subotić, koji je u bekstvu, osuđen je krajem oktobra 2011. godine u odsustvu kao organizator kriminalne grupe koja je švercovala cigarete i tokom 1995. i 1996. godine oštetila državu za 28 miliona evra i osam miliona američkih dolara.\nKrajem prošle godine izrečena je presuda Siniši Stojčiću, bratu nekadašnjeg zamenika ministra policije Radovana Stojčića Badže, koji je kao organizator grupe koja je švercovala cigarete osuđen na pet godina zatvora. Mihalj Kertes, bivši direktor Savezne uprave carina, koji je optužen i u postupku protiv Subotića, osuđen je na tri godine zatvora. Šest pripadnika te grupe osuđeno je na kazne zatvora od jedne do tri godine, a dvojica su oslobođena optužbi. O ovoj presudi uskoro treba da raspravlja Apelacioni sud.\nPrema tvrdnjama Tužilaštva, ova grupa pribavila je protivpravnu imovinsku korist od oko 9,9 miliona dinara. U presudi se kao organitozator pominje i Stojčićev brat Radovan, jer je, kako se tvrdi, zloupotrebom službenog položaja sprečavao da bude otkriven šverc duvana, ali protiv njega postupak nije vođen, jer je u međuvremenu ubijen.\nPred sudom je u toku glavni pretres protiv Bojane Jeremić, udovice Vladimira Kovačevića Trefa, koja je sa Kertesom i još tri osobe optužena da je na čelu grupe koja je od šverca cigareta protivpravno stekla više od 50 miliona maraka. Prvobitno, ovim postupkom bili su obuhvaćeni i Mirjana Marković i njen sin Marko Milošević, ali je on protiv njih u prekidu pošto su u međuvremenu dobili azil u Rusiji.\nIzvor: B92, V.Novosti


Radovan Višković: "Republika Srpska se sprema za drugi val koronavirusa" | Radio Mbosna.eu\nAnasayfa » VIJESTI » Politika » Radovan Višković: “Republika Srpska se sprema za drugi val koronavirusa”\nPredsjednik Vlade bh. entiteta Radovan Višković rekao je da je jedini način zaštite od virusa korona lična odgovornost, odnosno poštivanje mjera Republičkog štaba za vanredne situacije i Instituta za javno zdravstvo Srpske, budući da ne postoji vakcina, niti lijek.\n“Na prostoru stare Hirurgije u Banjoj Luci za jesen pripremamo još jedan dio rezervnih ležajeva, maski, zaštitnih odijela i da se tu napravi kovid bolnica“, rekao je Višković večeras za “RTRS“.\nVišković je naglasio da je Vlada RS-a na samom početku epidemije imala zadatak da izgradi odbrambeni mehanizam – da zaštiti zdravstveni sektor i zdravlje ljudi, edukuje i nabavi dovoljno zaštitne opreme.\nGovoreći o nabavci respiratora u Republici Srpskoj za vrijeme epidemije virusa korona, Višković je naveo da RS trenutno na stanju ima 100 respiratora koji nisu nikom podijeljeni.\nVišković je istakao da su respiratori u Republiku Srpsku sukcesivno dolazili i RS nijednog momenta nije bila bez ovih uređaja, te ih je resorno ministarstvo davalo nadležnim zdravstvenim ustanovama.


Učenici Osnovne škole „Sveti Sava“ iz Crnjelova organizovali su akciju „Zajedno možemo sve“ prikupljanja hrane za Narodnu kuhinju u Bijeljini. Pored voća, vredni mališani su za ustanovu u kojoj se pripremaju obroci za socijalno ugrožene kategorije, prikupili i brašno, šećer ,ulje, paradajz, papriku, pirinač...\nPo završetku Nedelje deteta, mališani iz vrtića „Čika Jova Zmaj“ na gradskom trgu organizovali su humanitarnu akciju „Ulepšajmo nečije detinjstvo“. Kao i prethodnih godina, oni su izložili svoje kreativne radove, a zatim ih prodavali prolaznicima i posetiocima izložbe. Sav prikupljeni novac od prodatih radova, doniraće u humanitarne svrhe.\nISPLATA NOVCA RODITELJIMA: Pare za mališane koji pohađaju privatne vrtiće u Bijeljini\n13. 10. 2021. u 08:08\nODMIČU RADOVI NA RADIONICI: Tehnička škola u Bijeljini uskoro dobija novi prostor za praktičnu nastavu (FOTO)\n13. 10. 2021. u 07:14\nBijeljina humanitarni bazar narodna kuhinja Dečja nedelja


NUNS o tužbi Koluvije: pokušaj ućutkivanja KRIK-a - KRIK\nNUNS o tužbi Koluvije: pokušaj ućutkivanja KRIK-a\nNezavisno udruženje novinara Srbije (NUNS) navodi da je tužba Predraga Koluvije, kome se sudi da je šef kriminalne grupe koja je proizvela više od tonu i po marihuane, protiv KRIK-a i urednika Stevana Dojčinovića novi pritisak na novinare ove redakcije i pokušaj njihovog ućutkivanja. Koluvija je KRIK tužio jer je u vesti o suđenju nazvan „optuženi narko-bos“ i traži da mu se isplati 400.000 dinara na ime duševnih bolova.\n„Novinari KRIK-a preneli su navode iz optužnice kojom se Koluvija, kao prvooptuženi, tereti da je sa grupom drugih lica izvršio krivično delo neovlašćena proizvodnja i stavljanje u promet opojnih droga“, piše u saopštenju NUNS-a i podseća se da KRIK o slučaju „Jovanjica“ izveštava od početka i da poštuje pretpostavku nevinosti optuženog.\nNUNS podseća da su novinari KRIK-a od početka godine na meti različitih interesnih grupacija i pojedinaca, a pre svega na meti političara.\n„Od početka godine zabeležili smo sedam slučajeva pritisaka na kolege iz KRIK-a. Bez obzira na sve što im se dešava oni istrajavaju u svom poslu i zbog toga im javnost duguje zahvalnost“, navodi NUNS.\nU saopštenju se navodi i da je podnošenje SLAPP tužbi, onih čiji je cilj da utiču na medije i novinare da prestanu da izveštavaju o određenoj temi, u Srbiji postao poznat način pokušaja ućutkivanja.\nKoluvija je KRIK i njegovog urednika Stevana Dojčinovića tužio zbog vesti o suđenju koja je objavljena u aprilu ove godine, a u tužbi tvrdi da je KRIK time što ga je označio kao „optuženog narko-bosa“ prekršio pretpostavku nevinosti i navodi da on nije vlasnik plantaže marihuane. Traži da mu se zbog duševnih bolova isplati 400.000 dinara.\nDojčinović je istakao da KRIK profesionalno izveštava o Koluviji, po ugledu na vodeće međunarodne medije.\n„Koluviju smo u vestima nazvali ‘optuženim narko-bosom’ jer je u optužnici jasno označen kao organizator kriminalne grupe koja je proizvodila veliku količinu marihuane“, kazao je i dodao da identičan izraz koriste vodeći svetski mediji, poput „Vašington posta“, „Gardijana“, agencije „Rojters“.\nDojčinović je naveo i da očekuje da će stići još tužbi od Koluvije, kao i da je ovo pritisak na rad KRIK-a sa namerom da nas natera da odustanemo od daljeg izveštavanja i istraživanja slučaja „Jovanjica“.


Vojnici Kfora stigli na Jarinje: Povećali smo broj rutinskih patrola širom Kosova – Ljepota Islama\nVojnici Kfora pojavili su se danas u blizini grnaičnog prelaza Jarinje gdje su već osam dana stacionirani pripadnici specijalnih jedinica kosovske policije. Iz Kfora poručuju da “pomno prate situaciju na cijelom Kosovu i da su povećali broj i trajanje rutinskih patrola širom Kosova, uključujući i sjever”.\n“Kfor pomno prati situaciju na cijelom Kosovu i ostaje fokusiran na svakodnevnu primejnu svog mandata – proisteklog iz Rezolucije 1244 Vijeća sigurnosti Ujedinjenih nacija iz 1999. – kako bi se osiguralo sigurno i zaštićeno okruženje i sloboda kretanja za sve zajednice koje žive na Kosovu. Kfor je povećao broj i trajanje rutinskih patrola širom Kosova, uključujući i sjeverno Kosovo”, naveli su iz Kfora.\nPremijer Kosova Aljbin Kurti izjavio je danas kako je zajedno sa minitrom unutrašnjih poslova Kosova Xhelalom Sveclaom održao sastanak sa komandatom KFOR-a, ali da nema informacije o tome kako KFOR namjerava da interveniše na sjeveru Kosova, te da zamijeni pripadnike ROSU-a na graničnim prelazima Brnjak i Jarinje.


NACRT ZAKONA O SISTEMU PLATA ZAPOSLENIH U JAVNOM SEKTORU: ZAšTITNIK GRAđANA SMATRA DA NACRT ZAKONA NIJE U SKLADU SA PROPISIMA O RADU I DRżAVNIM SLUżBENICIMA\nNACRT ZAKONA O SISTEMU PLATA ZAPOSLENIH U JAVNOM SEKTORU: Zaštitnik građana smatra da Nacrt zakona nije u skladu sa propisima o radu i državnim službenicima\nNacrt zakona o sistemu plata zaposlenih u javnom sektoru suštinski i terminološki nije usklađen sa propisima o radu i državnim službenicima i dovodi do nejasnoća, ocenio je Zaštitnik građana u Mišljenju upućenom Ministarstvu državne uprave i lokalne samouprave.\nOmbudsman je naveo da nesklad u terminologiji u tekstu dovodi do neusaglašenosti pojedinih delova pravnog sistema, narušavanja sistema radnih odnosa i sistema plata državnih službenika i nameštenika.\nZaštitnik je ocenio i da Nacrt zakona izuzima iz uređenja sistem plata zaposlenih u javnim preduzećima i Narodnoj banci Srbije, što govori o nemoći da se ključni generatori dispariteta visine plata u javnom sektoru i netransparentnog utroška javnih sredstava i zapošljavanja, uvrste u sistem i dovedu u red.\nOmbudsman smatra i da je kranje neprimereno da se izjašnjenje na Nacrt zakona traži u roku od nekoliko sati, budući da je, navodi se u mišljenju, jasno da u tako kratkom roku nije moguće dati ozbiljnu i stručnu analizu.\nOcenjuje se i da se Nacrtom zakona direktno narušava sistem radnih odnosa i sistem plata državnih službenika i nameštenika koji je, navode, jedini uređen i transparentan sistem.\n"Naime, platni razredi su u službeničkom sistemu vezani za napredovanje na radnom mestu, kvalitet rada, a ne za kompleksnost radnog mesta, kako je to Nacrtom zakona predviđeno, osim kod rukovodećih radnih mesta", smatra Zaštitnik građana.\nNacrtom zakona se platni razredi vezuju za kompleksnost radnog mesta pa još uvek nije jasno kako će se navedene promene oslikati na propise koji ureduju službenički sistem, pre svega na sistem ocenjivanja, napredovanja i raspoređivanja.\nZaštitnik građana smatra i da princip "ista plata za iste poslove", koji je jedan od prevashodnih principa na kom se bazira ideja izrade Nacrta zakona, ne može biti realizovan imajući u vidu predložena rešenja.\nZaključuje da je na Nacrtu zakona potrebno dodatno raditi kako bi bio kvalitetniji, ocenjujući da to neće usporiti reformske aktivnosti, budući da je početak primene predviđen za januar 2017. godine.\n"Iz istog razloga smatramo da donošenje zakona po hitnom postupku nema svoje opravdanje i da je neophodno dati dovoljno vremena poslanicima da se sa njegovim rešenjima upoznaju i da ih na pravi način razumeju", navodi Zaštitnik građana.


Koncept - MEKST Konferencija\nMEKST konferencija je nastala iz ideje da se promoviše omladinski turizam naše zemlje i podstakne mobilnost mladih u regionu. Već pet godina svojim učesnicima nudi prostor za razmenu kreativnih ideja, vrednih iskustava, za lično i profesionalno usavršavanje i upoznavanje drugih - ljudi, kultura, načina poslovanja. Tokom prvih godina svog postojanja, MEKST je ostvarivao svoje ciljeve kroz edukativne, informativne, zabavne i humanitarne aktivnosti. 2018. godine, u skladu sa trendovima u svetu i kao odgovor potrebama tržišta, odlučili smo da se posvetimo još jednom značajnom aspektu razvoja turizma – zapošljavanju mladih. Od 2018. godine...\nTako se rodila ideja o Career Fair-u, kao još jednoj značajnoj dimenziji našeg događaja. Želeći da pružimo podršku mladim ljudima u kompleksnoj priči razvoja turizma, hotelijerstva i ugostiteljstva, naša ideja je da MEKST, kao mesto susreta, sučeli one koji imaju dugogodišnje iskustvo u privredi a traže kvalifikovan kadar spreman za rad, i mlade, kreativne i obrazovane ljude koji žele da steknu praktična znanja i operativno se bave turizmom. Pored ovoga, visokoškolskim ustanovama nudimo prostor da predstave svoje studijske programe kao i da ostvare saradnju sa potencijalnim partnerima u ponudi praktičnih znanja i iskustava svojim studentima.\nDanijela Ratić diplomirani ekonomista


Neophodno je zakonski urediti službe bezbednosti, ali i poštovati postojeće propise | SecuritySEE.com\nNaslovna Menadžment Obaveštajne službe Neophodno je zakonski urediti službe bezbednosti, ali i poštovati postojeće propise\nU Modelu zakona o službama bezbednosti, koji je sačinio Beogradski centar za bezbednosnu politiku, posebno se apostrofira kontrola rada službi, spajanje dve vojne službe bezbednosti (Vojnobezbednosne agencije i Vojnoobaveštajne agencije) u jednu, selektivna upotreba policijskih ovlašćenja i formiranje posebnog Tehničko-operativnog centra koji bi trebalo da opslužuje sve službe bezbednosti, kao i policiju — kada je reč o primeni posebnih dokaznih radnji tajne kotrole telefonskih komunikacija\nJoš se nije osušilo mastilo na predlogu Zakona o izmenama i dopunama Zakona o Bezbednosno-informativnoj agenciji Republike Srbije, koji je prvih dana septembra ove godine izazvao dosta polemika u javnosti zbog davanja većih ovlašćenja direktoru BIA i zbog predloga da zakon bude donet po hitnom postupku. Ipak, Beogradski centar za bezbednosnu politiku je poslednjih dana septembra, organizovao javnu raspravu na temu reformi službi bezbednosti u Republici Srbiji, pozivajući se na Model zakona o službama bezbednosti Republike Srbije, koji je sačinjen krajem prošle godine.\nU navedenom Modelu predloženo je postojanje dve službe bezbednosti i to Bezbednosno-informativne agencije BIA, koja ostaje u okvirima dosadašnjih nadležnosti poslova koje obavlja, kao i spajanje Vojnoobaveštajne agencije i Vojnobezbednosne agencije u jednu instituciju.\nNavedeni predlog je prihvatljiv ne samo iz organizacionih i finansijskih razloga, već i zbog efikasnosti i bolje koordinacije. Već neko vreme se kroz stručnu javnost „provlači” pitanje spajanja vojnih službi, koje će zavisiti i od trenutka operativno-organizacione, ali i političke procene.\nU predloženom Modelu zakona o službama bezbednosti Republike Srbije, navodi se i da su Bezbednosno-informativna agencija i predložena nova institucija deo obaveštajno-bezbednosnog sistema, i sistema nacionalne bezbednosti države. Poslove od značaja za usmeravanje i usklađivanje rada i kontrolu nad radom, obavlja Savet za nacionalnu bezbednost, dok poslove operativnog usklađivanja obavlja Biro za koordinaciju službi bezbednosti. Zakonitost i pravilnost rada BIA i VOBA nadzire Narodna skupština, predsednik Republike, Vlada, nezavisni državni organi, kao Savet i nadležni sudovi. Navedeni predlozi su već sadržani u zakonskim rešenjima, a kada je reč o efikasnoj kontroli rada službi bezbednosti, možda bi pre trebalo postaviti pitanje adekvatne primene postojećih propisa, sprečavanja politizacije i tumačenja kontrole rada u dnevnopolitičke svrhe, za šta su u najmanjoj meri krive same službe.\nPredloženi model se posebno dotako pitanja osnivanja Tehničko-operativnog centra, koji bi bio pod direktnom ingerencijom Vlade, a ne službi bezbednosti. Ovde je reč o rešenju koje bi sigurno doprinelo drugačijoj, i slobodno se može reći jačoj kontroli rada službi bezbednosti, kada je reč o eventualnom kršenju osnovnih prava i sloboda.\nU većini država jugoistočne Evrope je već primenjen navedeni model, odnosno operativno tehnički centri su izuzeti iz sedišta službi bezbednosti, i formirane su posebne agencije koje primenjuju aktivnosti uslužno, uz prethodno ispoštovan zakonski postupak. Ima slučajeva gde ne postoji posebno tehničko telo, već se naredbe za primenu posebnih dokaznih radnji upućuju telekomunikacijskim kućama, koje isporučuju rezultate zakonske kotrole.\nOvaj metod je verovatno pogodniji kada je reč o preciznoj kontroli i smanjivanju eventualnih zloupotreba, ali se, sa druge strane, postavlja pitanje efikasnosti. Ovde se kod primene tajne kontrole telefonskih komunikacija, postavlja i pitanje brzine reagovanja, kao i efikasnosti. Neophodno je „pratiti korak” inkriminisanih lica koja su pod posebnim nadzorom, kako bi se u datom trenutku reagovalo preventivno, posebno kada je reč o suprotstavljanju terorizmu ili organizovanom kriminalu.\nOčigledno je da i sistem bezbednosti, kao i ostale delove državnog aparata, treba neprekidno usavršavati i uvoditi nova zakonska rešenja. Često, ipak, treba obratiti pažnju na nepoštovanje ili izbegavanje primene zakonskih propisa, koje neretko dolazi upravo od onih koji treba da kontrolišu i koordiniraju rad službi bezbednosti. Od toga je teško ograditi se zakonski, zbog čega pre svega treba poraditi na svesti i odgovornosti onih koji u datom trenutku imaju ovlašćenja da ih koriste.\nPrethodni članakNenad Putnik: Sajber prostor je odavno priznat kao legitimno borbeno područje\nSledeći članakOvo bezbednosno rešenje je pouzdano i pristupačno svima


NA DRUŽENJU UZ PIVO SA UDRUŽENJEM PIVARA SRBIJE - ATA Stars\nNA DRUŽENJU UZ PIVO SA UDRUŽENJEM PIVARA SRBIJE\nHome/Promo/NA DRUŽENJU UZ PIVO SA UDRUŽENJEM PIVARA SRBIJE\nUdruženje pivara Srbije ugostilo je juče predstavnike medija u Radisson Blu Old Mill hotelu, gde je uz stand up komičara Srđana Jovanovića, na zabavan način predstavilo pivo kao osvežavajuće piće, sa tradicijom proizvodnje u Srbiji dugom tri veka. Tom prilikom prisutni su saznali više o industriji piva, kako je ona izgledala kroz istoriju i sa kojim izazovima se susreće u današnje vreme.\nUdruženje pivara Srbije u saradnji sa partnerima radi na stvaranju pogodne ekonomske klime za proizvođače, ali istovremeno i na podizanju svesti o odgovornoj konzumaciji piva. „Cilj Udruženja je da se kroz kontinuiranu saradnju sa državom i partnerima stvori održiva i predvidiva ekonomska klima za rast i razvoj pivarske industrije, kako bismo ostvarili svoje pune potencijale i dali još veći doprinos razvoju srpske ekonomije. UPS ima zadatak da razvija i štiti interese industrije, ali i obavezu da promoviše odgovornost. Proizvođači piva – članovi Udruženja, imaju snažnu samoregulativu i stroge propise i pravila, čak i više nego što i sam zakon nalaže. Samim tim, jedan od najvažnijih ciljeva članica Udruženja jeste da edukujemo i propagiramo odgovornu i umerenu konzumaciju piva.“, istakao je Vladimir Novaković, predsednik Upravnog odbora Udruženja pivara Srbije.\nKao i do sada, društvene aktivnosti Udruženja ubuduće će biti usmerene na osnaživanje odgovorne konzumacije. Kroz različite kampanje i medijske aktivnosti neophodno je promovisati umerenost ispijanja piva, koje je za mnoge omiljeno piće za zdravicu. Tim povodom Rebeka Božović, izvršna menadžerka Udruzenja pivara Srbije poručila je: „Ove godine nastavljamo dalje i planiramo aktivnosti kojima želimo da vratimo pivo na mesto koje mu pripada kao omiljenom piću, jer ga vezujemo za najlepša dešavanja u životu, od rođendanskih proslava, pa sve do slavlja sportskih uspeha, kojih, na sreću, imamo mnogo. Poseban fokus naših aktivnosti u ovoj godini je kampanja o odgovornoj konzumaciji piva, koju ćemo pokrenuti 4. avgusta na Svetski dan piva i u saradnji sa partnerima realizovati do kraja septembra.“\nPored nastupa stand up komičara Srđana Jovanovića, predstvavnici medija imali su priliku da uz pivo degustiraju hranu koja je pripremljena sa pivom, kao glavnim sastojkom – od slanih đakonija do sladoleda od piva.\nUdruženje pivara Srbije je krovna organizacija proizvođača piva i slada, čije članice pokrivaju 98% tržišta, ukupno direktno i indirektno zapošljavaju više od 17.000 ljudi i doprinose budžetu Srbije sa više od 230 miliona evra kroz izdvajanja za akcize, poreze, socijalna davanja i doprinose. U lancu proizvodnje i distribucije svaki zaposleni u pivarskoj industriji kreira devet novih radnih mesta. Više od 90% ukupnih sirovina neophodnih za proizvodnju čine lokalne nabavke za koje se godišnje izdvoji više od 100 miliona evra. I pored dobrih rezultata, industrija se suočava sa negativnim trendom u poslednjih 9 godina. Cilj Udruženja je da se kroz kontinuiranu saradnju sa državom i partnerima, stvori održiva i predvidiva ekonomska klima za rast i razvoj pivarske industrije kako bi pivarska industrija ostvarila svoje pune potencijale i dala još veći doprinos razvoju srpske ekonomije. Takođe, sve članice aktivno rade na promociji odgovorne konzumacije piva i društvene odgovornosti u pivarskoj industriji.\nUdruženje pivara Srbije posluje sa šest članica: Apatinska pivara, Beogradska industrija piva BIP, Valjevska pivara, Karlsberg Srbija, Maltinex sladara, Heineken Srbija, koje čine preko 96 odsto tržišta. Od 2003. godine do danas napravljene su značajne investicije u pivarskoj industriji, kroz ulaganja u kapacitete koji postoje skoro tri veka. Udruženje pivara Srbije promoviše odgovornu konzumaciju piva. Proizvođači piva – članovi udruženja, imaju snažnu samoregulativu, stroge propise i pravila, čak i više od onoga što je propisano Zakonom. Ova pravila čine Kodeks usvojen na nivou industrije koji propagira zakonitost, iskrenost, poštenje i dobre poslovne običaje.\nPovezana vest: Članovi NRC-a specijalno testirali najnovije modele Nike patika\nBy ATA Stars Redakcija|2018-06-13T20:44:48+01:00jun 22nd, 2017|Promo|0 Comments


Za izgradnju seoskih vodovoda izdvojeno 130 miliona dinara | Patak Online – Valjevo vesti\nVALJEVO- U valjevskom kraju ovog leta počeće izgradnja pet seoskih vodovoda, kojima će biti rešen problem vodosnabdevanja za više sela. Ovaj posao gradska vlast je poeverila Javnom preduzeću za upravljanje i korišćenje regionalnog višenamenskog hidrosistema Stubo – Rovni „Kolubara”, koje je zaduženo za izgradnju seoskih vodovoda Stubo, Rovni, Divci-Veselinovac, Klanica – Valjevska Loznica i Balinović – Jovanja. Kako je najavljeno, voda sa novih seoskih vodovoda će „poteći“ iduće godine. Vrednost ove investicije je 130 miliona dinara, a novac je obezbeđen u gradskom budžetu.\nPrethodni članak Valjevo najtopliji grad u Srbiji\nSledeći članak Edukacija u Valjevskoj pivari


Putin: Tokom Mundijala sprečeno 25 miliona sajber napada - Svet - Dnevni list Danas\nPočetna » Svet » Putin: Tokom Mundijala sprečeno 25 miliona sajber napada\n0Piše: FoNet 16. jula 2018. 09.16\n„Tokom Svetskog prvenstva neutralisano je gotovo 25 miliona sajber-napada i drugih krivičnih dejstava na informacionu infrastrukturu Rusije, na ovaj ili onaj način povezanih sa Svetskim prvenstvom“, rekao je Putin, preneo je Sputnjik.\nU obezbeđivanju Svetskog prvenstva učestvovalo je skoro 130 predstavnika obaveštajnih službi iz 34 zemlje sveta, dodao je predsednik Rusije.\nPrema njegovim rečima, više od dva miliona ljudi i skoro 200 infrastrukturnih objekata provereno je tokom priprema za Svetsko prvenstvo u Rusiji.\n„U okviru priprema za Svetsko prvenstvo provereno je više od dva miliona ljudi uključenih u izgradnju i pripremu objekata, organizaciju turnira, volontera i drugih kategorija ljudi. Obavljeno je više od 400 inspekcija 194 infrastrukturna objekta za radijacionu, hemijsku, biološku i eksplozivnu situaciju“, istakao je Putin.\n„Očekujem da će se vaša bliska, konstruktivna saradnja nastaviti i dalje doprinositi osiguravanju bezbednosti naših država i naših građana. I naravno, veoma je važno održati taj duh poverenja koji će vam pomoći da razvijate partnerstvo zarad zajedničkih visokih i plemenitih ciljeva“, naglasio je Putin.\nsajber napadi, svetsko prvenstvo u fudbalu, vladimir putinMoskva


GORENJE OBUSTAVILO PROIZVODNJU DO 6.APRILA 2020. GODINE\nGORENJE OBUSTAVILO PROIZVODNJU DO 6.APRILA 2020. GODINE\tFeatured\nponedeljak, 23 mart 2020 11:27\nKineska kompanija Hisense Gorenje od danas obustavlja proizvodnju u Valjevu i svim svojim fabrikama u Evropi, razlog je bezbednost zaposlenih u proizvodnji i zaštita od pandemije epidemije korona virusa.\nKineska kompanija u svim svojim fabrikama rigorozno primenjuju sve preventivne mere.\nSpekulacije da je do prekida u proizvodnji došlo zbog nedostatka repro materijala demantovali su i zaposleni u proizvodnji, potvrdom da je repromaterjal stigao pre donošenja ove odluke.\nKompanija Hisense sporovodi dodatne preventivna mera zaštite zaposlenih u proizvodnji i na svoj način doprinosi širenju epidemije i dodatno štiti zdravlje zaposlenih u proizvodnji.\nRukovodstvo kompanije i sindikat dogovorili su da proizvodnja bude nastavljenai 6. aprila 2020. godine. Prekid će biti produžen samo ako vlada SR Srbije ne donesu dodatne mere o ograničenjima rada u proizvodnom sektoru.\nRukovodstvo kompanije, sindikat i savet zaposlenih su dogovorili da će radni dani zbog dvonedeljne obustave proizvodnje u Valjevu, Velenju i fabrici Mora u Češkoj Republici budu nadoknađeni neiskorišćenim slobodnim danima, i delom kroz dodatne radne dane u drugoj polovini 2020. godine.\nZa vreme obustave proizvodnje, zaposleni čija je stručnost neophodna za funkcionisanje kompanije nastaviće sa radom od kuće ili, ukoliko je to neophodno, u kompaniji. Na taj način neće izostati najvažnije komunikacija i razmena neophodnih informacija. Rukovodstvo kompanije i sindikat ostaju u neprekidno kontaktu.\nKada proizvodnja ponovo bude pokrenuta u fabrikama, primenjivaće se sve preventivne mere u cilju zaštite zdravlja i bezbednosti zaposlenih.\nU kompaniji Hisense su zahtevaju od svojih zaposleniradnika da pokažu najviši nivo odgovornosti, odnosno da se rigorozno pridržavaju preventivnih mera do povratka na posao.


Predsednik Evropske komisije Žan-Klod Junker pozvao je danas prištinske vlasti da poboljšaju veze sa Beogradom i da ratifikuju sporazum o demarkaciji sa Crnom Gorom, prenosi Rojters.\nNavodi se da je Junker kazao da su "veze Kosova i Srbije od fundamentalne važnosti" za put ka Evropi. Junker je rekao i da je važno da odnosi Beograda i Prištine počnu da se razvijaju na "novim osnovama" i da je u tom kontekstu važan pravno obavezujući sporazum, prenosi RTS.\n- Važno je da Srbi i kosovski Albanci pronađu pravno obavezujuci sporazum, koji će omoguciti da zajedno dalje napredujete ka Evropi - rekao je Junker na konferenciji za novinare posle susreta sa predstavnicima privremenih kosovskih institucija.\nJunker je ponovio da strategija o proširenju EU istice važnost reformi koje moraju biti preduzete u regionu i na Kosovu i da te reforme moraju da budu fokusirane na poštovanju vladavine prava, jacanju pravosuda, pravde i na poštovanje osnovnih prava. Prema njegovim rečima, od presudne je važnosti da kosovski parlament ubrzano izglasa ratifikaciju demarkacije sa Crnom Gorom i da je to važan korak na putu ka liberalizciji viznog režima.\n- Datum će biti posledica napretka ostvarenog u vezi sa demarkacijom - poručio je Junker koji je u Prištini boravio sa visokom predstavnicom za spoljnu politiku i bezbednost EU Federikom Mogerini i komesarom za evropsku i susedsku politiku i pregovore o proširenju Johanesom Hanom.\nRTK na srpskom jeziku prenosi da je Junker, u prisustvu Mogerini i Hana, sa predstavnicima kosovske vlade razgovarao i o borbi protiv organizovanog kriminala i korupciji. Kosovski predsednik Hašim Tači na zajedničkoj konferenciji za medije sa Junkerom izjavio je da "očekuje da EU, odnosno Mogerini preuzme ulogu koju joj sleduje" kako bi dijalog Beograda i Prištine koji se održava u Briselu bio nastavljen "što pre". Tači je izneo tvrdnju da su institucije u Prištini "posvećene nastavku ovog dijaloga", jer je to, kako je rekao, u interesu "dveju zemalja".\n- Očekujem da EU, odnosno Mogerini preuzme ulogu koju joj sleduje, da ovaj proces počne što pre i da ima podršku EU. Dijalog je jedini put koji vodi naše zemlje napred - ocenio je Tači na koferenciji za medije sa Junkerom.\nHan je po današnjem dolasku u Prištinu napisao na Tviteru da je potrebno "da ceo region nepreduje".\n- Dobro je biti na Kosovu. Potreba da čitav region napreduje napred na osnovu individualnih zasluga - naveo je Han na ovoj društvenoj mreži.\nJUNKEROVO UPOZORENJE Bez EU perspektive na Balkanu prete NOVI SUKOBI\nBRNABIĆ U BRISELU Mogerini: Srbija može brže da napreduje


Odbor za Ustav Kongresa razmatrao poboljšanje izbornog sistema u HK - Kineski Radio Internacional\nOdbor za Ustav Kongresa razmatrao poboljšanje izbornog sistema u HK\nOdbor za Ustav i zakone Svekineskog narodnog kongresa razmatrao je u ponedeljak nacrt izmena i dopuna organskog zakona i Poslovnika Kongresa, kao i nacrt odluke o poboljšanju izbornog sistema u SAR Hongkongu.\nU saopštenju objavljenom nakon sastanka Odbora u ponedeljak navodi se da su nacrti amandmana relativno zreli i da će Odbor podneti izveštaj o rezultatima razmatranja i nacrte odluka o revizijama dva dokumenta predsedništvu Kongresa, koji će nastaviti sa daljim razmatranjima.\nU izjavi se takođe kaže da članovi Odbora smatraju sadržaj nacrta odluke Kongresa o Hongkongu neophodnim i izvodljivim, nazivajući ga novim ustavnim institucionalnim uređenjem da demokratski politički sistem odgovara hongkonškoj stvarnosti. Odbor je izneo izveštaj o rezultatima razmatranja i revidiranu verziju nacrta odluke.\nPrezidijum sednice odlučiće o podnošenju revidirane verzije delegacijama Kongresa na dalje razmatranje. Vang Čen, potpredsednik Stalnog odbora Kongresa rekao je da se moraju preduzeti neophodne mere za poboljšanje izbornog sistema i uklanjanje postojećih institucionalnih rizika, kako bi se osiguralo da patriote upravljaju Hongkongom.


Stiže li iz Brisela i „sveto pismo“ za novu Milovu crkvu - Sputnjik Srbija\n16:56 23 Januar 2021\nStiže li iz Brisela i „sveto pismo“ za novu Milovu crkvu\n17:31 23.06.2019 (osveženo 17:38 23.06.2019) Preuzmite kraći link\nU javnosti Crne Gore podigla se prašina povodom mišljenja Venecijanske komisije (VK) o vladinom Prijedlogu zakona o slobodi vjeroispovijesti i uvjerenja kojim se, po mnogima, predviđa otimanje imovine Srpske pravoslavne crkve u Crnoj Gori do 1918. godine.\nDok iz Vlade tvrde da je Venecijanska komisija dala pozitivno mišljenje na aktuelni Prijedlog zakona, iz Mitropolije poručuju suprotno, tvrdeći da nije prošla ključna odredba zakona, a to je da se jednostranim popisnim aktom obriše imovina Mitropolije i drugih crkvenih i vjerskih subjekata i to bez ikakvog sudskog postupka i administrativne procedure.\nKonačan stav u ponedjeljak\nDa je uistinu i dalje nepoznat konačan stav Venecijanske komisije, potvrdio je portparol te institucije Panos Kakaviatos, koji je za „Pobjedu“ saopštio da će konačno mišljenje ovog tijela Savjeta Evrope biti objavljeno na sajtu VK u ponedjeljak.\n„Mišljenje Venecijanske komisije prošlo je kroz niz važnih izmjena i dopuna koje su nas onemogućile da odmah dostavimo saopštenje za javnost“, pojasnio je Kakavaitos.\nEvropa pozdravila mnoge besmislice\nDok i dalje traje neizvjesnost povodom finalnog stava Venecijanaca, ugledni advokat i bivši ministar pravde u Vladi Crne Gore Dragan Šoć, u razgovoru za Sputnjik ističe da ga ne bi iznenadio bilo kakav scenario, čak i i kada bi Venecijanska komisija dala pozitivno mišljenje, jer je, kako kaže, ta institucija do sada „dala pozitivno mišljenje na skoro sve što se u Crnoj Gori usvajalo, a što se kasnije pokazalo kao potpuno besmisleno“.\nS toga, naš sagovornik naglašava da mišljenje Venecijanske komisije ni u kom slučaju ne bi trebalo doživljavati kao Sveto pismo.\n„Venecijanska komisija je tijelo Savjeta Evrope, koje čine istaknuti stručnjaci koji bi trebalo da daju svoje mišljenje da li je zakonodavstvo, koje se sada uvodi, u skladu sa nekim evropskim vrijednostima. Međutim, ono što ja znam jeste da su sve države posebne i specifične. Principi postoje, ali oni nisu jednoobrazno uređeni u svim državama. Tako da mislim da države stare demokratije ne obraćaju mnogo pažnju na stavove i mišljenja Venecijanske komisije, a mi se ponašamo kao zemlja kompleksa i kao da je maltene Sveto pismo sve što Venecijanska komisija kaže.“\n© CC BY-SA 4.0 / Wikipedia/Lessormore / Manastir Savina\n„Oni su npr. dali pozitivno mišljenje na to da se tužilac u Crnoj Gori bira dvotrećinskom većinom (u parlamentu), tvrdeći da je to nekakav evropski standard i na još kojekave pravne i sistemske gluposti koje su napravljene u Crnoj Gori, tako da za mene Venecijanska komisija ne predstavalja nikakav autoritet i iskreno rečeno, ne bih se mnogo obazirao na njihove stavove“, kategoričan je Šoć, uz opasku da „mišljenje Venecijanske komisije, kakvo god bilo, ne treba uzimati kao relevantno“.\nMišljenje za zamorčiće...\nOn dodaje da ga na to upućuje dugogodišnje pravničko i političko iskustvo.\n„Ja ponavljam, u nekoliko navrata sam imao prilike, dok sam se aktivno bavio politikom i bio u parlamentu, da vidim njihova mišljenja i preporuke. Pravo da vam kažem, oni će sve što vi hoćete uklopiti u neke njihove standarde, kao da smo mi neki zamorčići i kao da se tako poigravaju sa Crnom Gorom“, kaže Šoć.\nZa sagovornika Sputnjika je, kako kaže, mnogo značajnije napokon shvatiti da mi ovdje živimo i da oni koji upravljaju ovim sistemom, treba da razmišljaju o posledicama koje će Zakon o slobodi vjeroispovijesti proizvesti u Crnoj Gori, dok je Venecijansku komisiju za to „baš briga“.\n„Mislim da ako Vlada bude insistirala na ovom zakonu, da će to izazvati ozbiljne probleme i podjele unutar Crne Gore i da to neminovno dovodi do sukoba između Vlade i pravoslavne Crkve u Crnoj Gori, odnosno Mitropolije crnogorsko-primorske i drugih eparhija koje djeluju na teritoriji Crne Gore. Bojim se ozbiljnih poledica po stabilnost Crne Gore“, upozorava Šoć.\nVratiti sve na početak\nNaš sagovornik zaključuje da ako u Vladi ima i trunke odgovornosti prema Crnoj Gori i političke osjetljivosti za sve ovo što se dešavalo i za moguće posledice, onda će ona vratiti predloženi zakon u fazu nacrta, ponovo okupiti sve i reći: hajde da ne žurimo i da vidimo šta je to problematično.\nPa bolje da izgubimo još nekoliko mjeseci ili godinu ili dvije da se te stvari raščiste i da se dođe do zakona iza kojega svi mogu stati i koji neće izazivati potencijalne nevolje.\n„Mislim da bi to bilo pametnije, ali znam da do sada (u Vladi) nažalost nisu pokazali političku odgovornost, jer su mnoga zakonska rešenja gurali bez mnogo brige za posledice“, jasan je Šoć.\nSPC, Brisel, Venecijanska komisija, Crna Gora


Odgovarajući na poslanička pitanja na sednici Narodne skupštine Republike Srpske, Višković je rekao da će ovaj program ići preko Ministarstva porodice, omladine i sporta Srpske. On je ukazao da Vlada Republike Srpske čini sve da zadrži mlade ljude u Srpskoj, te naveo da nije sretan jer jedan broj mladih ljudi odlazi sa ovih prostora, piše Srna.\n– Učinićemo sve da mladi ljudi traže svoju perspektivu na ovim prostorima - rekao je Višković.\nOn je podsetio da je ovih dana izmenjen Akcioni plan zapošljavanja Zavoda za zapošljavanje Republike Srpske, kojim je proširen obuhvat lica koja bi trebalo, uz pomoć Vlade Srpske, da odrade pripravnički staž i da se zaposle.\nVišković je istakao da Vlada posredstvom Ministarstva poljoprivrede čini sve da pomogne ljudima koji žive u ruralnim naseljima da ostanu na svojim ognjištima.\n"PREMAŠENA CIFRA OD 100.000 PUTNIKA" Višković: Vlada će pomoći Aerodromu Banjaluka kako ne bi izgubio licencu


DODIK NE BIRA RIJEČI: Optužio Hrvatsku za povampirenje fašizma i ustaštva! -\nPredsjednik Republike Srpske Milorad Dodik izjavio je da ga ne iznenađuje ćutanje EU na povampirenje fašizma i ustaštva u Hrvatskoj, “jer je Brisel naštimovan samo da osuđuje Srbiju i Republiku Srpsku”.\n“Vidjeli smo njihovo povlačenje u svemu u čemu su oštećeni Srbi”, rekao je Dodik za “Večernje novosti”.\n“Da ne govorim o njihovoj poziciji oko Jasenovca. Ima bezbroj primjera njihovog navijačkog pristupa u BiH”, naveo je Dodik.\n“To je neprihvatljivo i neprimjereno, ali očigledno u Hrvatskoj nemaju snage da se izbore sa tim ekstremnim počiniocima”, rekao je Dodik.\n“Vulin je agilan i dobar ministar, borac za istinu, ali vidimo da nekima ona ne odgovara. Sve što Srbija odluči, mi ćemo poštovati”, rekao je Dodik.\n“Nastavićemo da insistiramo na istini o stravičnim ustaškim zločinima i pokušaćemo da internacionalizujemo ovo pitanje. Moramo da napravimo plan kako bismo ojačali spoznaju i istinu o Jasenovcu, možda i kroz snimanje igrano-dokumentarnog filma”, rekao je Dodik.\nPrevious Post DANAS JE KIŠILO, I SUTRA ĆE, KAŽE…: Evo kakvo nas vrijeme očekuje narednih nekoliko dana\nNext Post Erdoan u maju dolazi u Sarajevo da održi miting


Kontroverzno oslobađanje saudijskog princa: Niko ne zna ni što je bio u zatvoru - Sputnjik Srbija\nKontroverzno oslobađanje saudijskog princa: Niko ne zna ni što je bio u zatvoru\n18:27 04.11.2018 Preuzmite kraći link\nSaudijski princ Haled bin Talal, koji je bio uhapšen zbog kritikovanja prošlogodišnje akcije suzbijanja korupcije, oslobođen je iz pritvora, javlja Bi-Bi-Si.\nRođaci princa Haleda objavili su fotografije na društvenim mrežama koje su navodno napravljene tokom vikenda, a na kojima se vidi princ kako se pozdravlja s porodicom.\nPrinc Haled, koji je u pritvoru proveo skoro godinu dana, nećak je kralja Salmana, a njegov brat, princ Alvalid bin Talal, bio je među desetinama uhapšenih prinčeva i drugih zvaničnika tokom akcije protiv korupcije prošle godine.\nOvaj događaj odvija se u vreme sve većih pritisaka koje trpi aktuelni saudijski prestolonaslednik Muhamed bin Salman zbog slučaja ubistva saudijskog novinara Džamala Hašogija, 2. oktobra u Konzulatu Saudijske Arabije u Istanbulu.\nNa drugim fotografijama prinčevih rođaka, vidi se Haled kako ljubi i grli svog sina, koji je već nekoliko godina u komi.\nVlada Saudijske Arabije nije dosad pružila nikakvo zvanično objašnjenje zbog čega je princ bio uhapšen, a ni zašto je sada oslobođen.\n„Volstrit džurnal“ je, međutim, ranije pisao da je princ bio uhapšen pošto je kritikovao prošlogodišnju veliku akciju hapšenja više od 200 prinčeva, ministara i drugih visokih zvaničnika na osnovu optužbi za korupciju, preneo je Tanjug.\nOn je u zatvoru proveo 11 meseci, a analitičari navode da je ta akcija bila pokušaj princa Muhameda da učvrsti svoju moć.\nHaled bin Talal, Saudijska Arabija


Nikolić: Doći ću u Sarajevo kada me pozovu | BiH - Srbija | Al Jazeera Balkans\nNikolić: Doći ću u Sarajevo kada me pozovu\nZa unapređenje odnosa bilo bi bolje da je predsjednik Srbije došao prvo u glavni grad, kazao Bakir Izetbegović.\nPredsjednik i premijer Republike Srbije Tomislav Nikolić i Ivica Dačić, doputovali su u srijedu Banjaluku, gdje su prisustvovali petoj sjednici Savjeta za saradnju Srbije i bh. entiteta Republika Srpska (RS).\nOvo je prva posjeta predsjednika Srbije Tomislava Nikolića Banjaluci otkako je preuzeo dužnost.\nZvaničnike Srbije na banjalučkom Aerodromu dočekao je entitetski premijer Aleksandar Džombić.\nU centru grada nekolicina stanovnika se okupila da dočeka predsjednika Srbije. "Kada se Nikolić pojavio, oni su mu aplaudirali", izvještava dopisnica Al Jazeere Ljiljana Smiljanić.\nNa sjednici, oržanoj u Palati Republike, analizirane su dosadašnje aktivnosti u provođenju Sporazuma o specijalnim paralelnim vezama bh. entiteta Republike Srpske i Srbije, kao i planovi za buduću saradnju.\nSusret Dodika i Nikolića [Foto: Al Jazeera/Lj.Smiljanić]\n„Najviše riječi je bilo o zajedničkim projektima iz oblasti pravde, poljoprivrede, sporta, kulture, obrazovanja. Milorad Dodik je, uglavnom, govorio o energetskim projektima, odnosno o izgradnji hidroelektrane na Drini, te o kraku autoputa koji treba da ide kroz Republiku Srpsku“, rekla je reporterka Al Jazeere iz Banjaluke.\nTakođer je kazala da je Nikolić izjavio da poštuje činjenicu da je BiH država članica UN-a, sa dva entiteta i tri naroda.\nKritike i odbrana\nPosjeta predsjednika Srbije Republici Srpskoj naišla je na kritike iz Sarajeva.\nČlan Predsjedništva BiH Bakir Izetbegović smatra da je Nikolić prvo trebao posjetiti glavni grad BiH.\n„Predsjednik Nikolić može doći u BiH, otići u Banjaluku, posjeta je najavljena u sklopu specijalnih veza po Dejtonu, ali bolje bi bilo da je došao prvo u Sarajevo, bolje bi bilo da nije dao neke izjave o Srebrenici, neke izjave o BiH, to bi bio put za oporavak odnosa Srbija - BiH, nakon svega što je Srbija učinila u BiH“, rekao je Izetbegović i dodao da taj susret "ne ovisi o nama, nego o gospodinu Nikoliću".\n"Da bi nastavili sarađivati za dobrobit i Bosne i Hercegovine i Srbije, da bi zaustavljeni proces normalizacije odnosa u regiji ponovo oživjeli, predsjednik Nikolić treba promijeniti retoriku i svoj stav prema događajima iz bliske prošlosti. On mora prestati negirati genocid u Srebrenici, te uvredljivo govoriti o BiH kao 'zemlji koja nestaje pred našim očima', kako bi se suštinski distancirao od politike koja nikome nije donijela ništa dobro“, poručio je bošnjački član Predsjedništva BiH.\nNikolić je na konferenciji za štampu, održanoj nakon sjednice u Banjaluci, komentirajući prethodnu izjavu Izetbegovića, kazao: "Javno sam rekao da ću doći u Sarajevo kada me pozovu, ali zaista ne bih išao na vrata da kucam ako nisam pozvan, niti je to praksa u svetu."\nPredsjednik Srbije je upitao Izetbegovića "šta je razlog zbog kojeg se ne sreću", naglašavajući da nikada ništa nije loše rekao o BiH i o Izetbegoviću, iako ne poznaje njegov politički život.\n"Onaj koga izabere narod zaslužuje da taj narod vodi na najbolji mogući način", rekao je Nikolić i istakao kako je ponudio Izetbegoviću, predsjedniku Hrvatske i predsjednici Kosova da se sastane s njima, kad god i gdje god to žele, ali da odgovor nije dobio.\nNa pitanje novinara zašto je odlučio posjetiti Banjaluku prije Sarajeva, Nikolić je rekao da on popularnost u Srbiji ne mora da stiče tako što će izazivati netrpeljivost prema nekoj drugoj državi.\n"Nikada ništa loše nisam rekao ni o BiH, pa ni o gospodinu Izetbegoviću, jer onaj koga narod izabere zaslužuje da taj narod vodi", rekao je Nikolić.\nZbog retorike predsjednika Srbije, Izetbegović je odbijao da se s njim sastane.\nPredsjednik Srbije Tomislav Nikolić izjavio je devetog oktobra za italijanski list Corriere della Sera da Srbija nije odobrila ubijanje Bošnjaka u Srebrenici, te ponovio da se ne radi o genocidu.\n„U Srebrenici se nije desio genocid. Reč je o pojedinačnoj krivici pripadnika srpskog naroda. Parlament Srbije je osudio ovaj zločin, ali nije kazao da je reč o genocidu. Nijedan Srbin ne priznaje genocid u Srebrenici, pa ni ja“, prenio je italijanski list riječi Nikolića, koji je u zvaničnoj posjeti Italiji.\nNikolić je kazao da su Radovan Karadžić i Ratko Mladić trenutno u Hagu i da se protiv njih vodi postupak. Nikolić smatra da su oni nevini i da ih se takvim mora smatrati sve dok im se ne dokaže krivica, prenio je italijanski list.\nReagirao je glavni tužilac Haškog tribunala (ICTY) Serge Brammertz i poručio kako je učestalo negiranje genocida u Srebrenici, u čemu prednjače čelnici Srbije i RS-a, znak nepoštivanja žrtava.\nBrammertz je podsjetio da je izjavu predsjednika Srbije Tomislava Nikolića, koji je kazao da u Srebrenici nije počinjen genocid, pred Vijećem sigurnosti Ujedinjenih naroda (UN) okarakterizirao kao lošu i neusklađenu s međunarodnim presudama.\n"I naš tribunal i Međunarodni sud pravde proglasili su ono što se dogodilo u Srebrenici kao genocid. Negiranje genocida ne doprinosi pomirenju. Ono što je potrebno ovom regionu je prihvatanje prošlosti i kretanje naprijed", istakao je tada glavni tužilac Međunarodnog krivičnog suda za bivšu Jugoslaviju.\nMinistar vanjskih poslova Bosne i Hercegovine Zlatko Lagumdžija, u izjavi novinarima u Sarajevu, najavio je da će prilikom sutrašnje zvanične posjete Bosni i Hercegovini ministra vanjskih poslova Srbije Ivana Mrkića biti potpisan memorandum o razumijevanju o saradnji u oblasti evropskih integracija.\n„Ja se nadam da će taj pozitivan korak dati podstrek za intezivnije političke i ekonomske, i svake druge razgovore između Srbije i BiH, i vjerujem da će doći do uzlazne putanje kada je riječ o predsjedniku Srbije i Predsjedništvu BiH“, kazao je ministar vanskih poslova BiH.\nStranka za BiH smatra da je izjava predsjednika Srbije Tomislava Nikolića "da svojom posjetom Banjoj Luci želi jasno pokazati da Republiku Srpsku i Srbiju teško ko može rastaviti", samo potvrda njegovih ranijih stavova o Bosni i Hercegovini.\nU saopćenju Stranke za BiH se navodi da se ova izjava može tumačiti i kao pokušaj rastavljanja Bosne i Hercegovine, "ali treba podsjetiti da su svi takvi pokušaji kroz historiju završili neuspjehom i u krvi".\nSAD osudile izjavu Nikolića o Srebrenici


Naomi Kempbel svedok na suđenju Čarlsu Tejloru\nManekenka Naomi Kempbel (Campbell) biće pozvana da svedoči na suđenju za ratne zločine bivšem predsedniku Liberije Čarlsu Tejloru (ćarles Taylor), povodom navoda da je od njega na jednom prijemu 1997. godine dobila nebrušeni dijamant.\nSpecijalni sud za Sijera Leone odobrio je danas zahtev tužiocima da pozovu manekenku i njenog nekadašnjeg agenta Kerol Vajt, kao i glumicu Miju Farou (Mia Farrow) kako bi svedočile na tom suđenju.\nTužilaštvo se nada da će svedočenja tri žene potvrditi njihove navode da je Tejlor podržavao pobunjenike u Sijera Leoneu tokom građanskog rata 1991-2002, trgujući "krvavim dijamantima", što bivši liberijski predsednik negira.\nTužioci tvrde da bi svedočenje Naomi Kempbel, "svedoka koji nije bio umešan u sukobe u Liberiji ili Sijera Leoneu, pružilo direktne dokaze da je optuženi imao neobrađene dijamante".\nTejlor je zbog svoje uloge u građanskom ratu u Sijera Leoneu optužen za ubistva, mučenja, silovanja, seksualno ropstvo i terorizam. Procenjuje se da je oko 500.000 ljudi poginulo ili teško povređeno u tom ratu, u kojem su se borili i deca vojnici.


Tip dana: Torino – Leće: Mogu li “bikovi” do nove pobede? – Kladjenje.rs\nHomeTip DanaTip dana: Torino – Leće: Mogu li “bikovi” do nove pobede?\n16 Septembra, 2019 Vlajko Tip Dana 0\nPoslednji meč trećeg kola italijanske Serije A se igra u Torinu gde će istoimena ekipa dočekati novajliju u ligi, Leće, koji nije na najbolji način započeo ovu sezonu.\nTorino: Cilj je plasman u Ligu Evrope!\nFudbaleri Torina su prošle sezone igrali odlično u većem delu šampionata, ali ipak nisu uspeli da dođu do zacrtanog cilja, a to je svakako bio plasman u Ligu Evrope. Ipak, nakon velikih finansijskih problema Milana, “bikovi” su dobili svoju šansu u kvalifikacijama, koju ipak nisu znali da iskoriste, pošto su u plej ofu drugog po kvalitetu evropskog klupskog takmičenja poraženi od Vulvsa, i tako nažalost ostali bez Evrope.\nIpak, izabranici Valtera Macarija igraju sjajno na početku ove sezone, i sigurno je da svi navijači ove ekipe mogu da budu i više nego zadovoljni sa načinom na koji igraju njihovi fudbaleri. Naime, Torino za sada ima maksimalan učinak pošto su u dva odigrana kola ostvarili isto toliko pobeda.\nU prvom kolu su “bikovi” na svom terenu odigrali jedan ne baš dobar meč, ali su ipak slavili na svom terenu protiv Sasuola, da bi onda u drugom kolu odigrali jedan fantastičan meč u Bergamu, gde su mimo očekivanja savladali Atalantu, koja je prošle sezone igrala fantastično o čemu dovoljno govori plasman u Ligu šampiona. Taj meč je završen rezultatom 2:3, iako su domaći fudbaleri u tom susretu propustili nekoliko neverovatno dobrih prilika, pa je opšti utisak da izabranici Valtera Macarija mogu da budu i više nego zadovoljni zbog pobede u tom susretu.\nLeće: Može li ova ekipa do opstanka u društvu najboljih?\nFudbaleri Lećea su ove sezone posle baš dosta godina uspeli da dođu do plasmana u Seriju A, što je svakako bio povod za veliko slavlje navijača ove ekipe koji su ponovo dočekali svoje ljubimce u najkvalitetnijem rangu italijanskog fudbala. Leće je dosta dobro igrao većim delom cele sezone, i ono što je posebno važno je da su tri kola pre kraja došli do plasmana u Seriju A, što je samo još jedan od pokazatelja koliko dobro su fudbaleri Lećea igrali u prošlom šampionatu.\nIpak, opšti utisak je da je menadžment ove ekipe morao da napravi bolji posao u letnjem prelaznom roku, pošto je posle prva dva kola evidentno da ovoj ekipi fali nekoliko kvalitetnijih fudbalera. Naime, Leće u prva dva kola ima isto toliko poraza, a ono što takođe nije dobar podatak je da je Leće jedina ekipa iz Serije A koja još uvek nije uspela da postigne gol. U prvom kolu je ova simpatična ekipa poražena na gostovanju kod Intera, a taj meč je završen rezultatom 4:0, da bi u drugom kolu Leće pred svojim navijačima doživeo novi poraz, pošto je Verona bila bolja. Zanimljivo je da je to bio duel dve ekipe koje su prošle sezone igrale u Seriji B, a treba pomenuti da je tim iz grada ljubavi bio daleko bolji rival u tom meču, što mu je i donelo tri boda.\nKada se sve sabere i oduzme, sigurno je da je su fudbaleri Torina veliki favorit u ovom meču pa vam iz tog razloga preporučujemo da odigrate 1 koji kladionica Meridianbet plaća sa kvotom 1.50. Leće još uvek nije postigao nijedan gol ove sezone i jedina su ekipa iz Serije A koja to nije uspela, pa treba očekivati da dođu do pogotka u ovom susretu i iz tog razloga vam preporučujemo da probate sa igrom GG koju kladionica Meridianbet plaća sa kvotom 1.96. Za kraj, savetujemo vam da probate sa kombinacijom ove dve igre i da odigrate igru 1&GG koju kladionica Meridianbet plaća sa fantastičnom kvotom 3.45.Registruj se na Meridianbet\nTiket dana (nedelja, 15.09.2019)\nTip dana: Napoli – Liverpul: Ančelotijeve ekipe retko gube kući u Ligi šampiona!\n2 Oktobra, 2018 Vlajko Tip Dana 0\nJedan od derbi mečeva drugog kola Lige šampiona je svakako susret između Napolija i Liverpula. I jedna i druga ekipa se u ovom trenutku nalaze na drugom mestu na tabeli u nacionalnim šampionatima, uz činjenicu […]\n1 Novembra, 2019 Vlajko Najava 0\nOvog vikenda je na programu 12. kolo španske La Lige u kom nas očekuje mnogo zanimljivih susreta, a svakako najzanimljiviji se igra na “Sančez Pichuanu” gde će fudbaleri Sevilje dočekati Atletiko Madrid. Barsu očekuje težak […]\n3 Aprila, 2020 Vlajko Tip Dana 0


Intervjuisanje evakuisane dece – Humanitarian Action and Translation\nIntervjuisanje evakuisane dece\nDa li ste 1940-ih godina bili evakuisani u Švajcarsku?\nPodelite vašu priču danas.\nStupimo u kontakt.\nŽelimo da čujemo priše bivše dece i njihove porodice, koja su poslata u Švajcarsku između 1940. i 1949. Kakva su bila vaša iskustva u Švajcarskoj? Šta pamtite sa tog putovanja? Kako je jezik uticao na vaš boravak?\nPodelite svoja iskustva sa nama kako biste postali deo istorije ove evakuacije.\nPošaljite nam e-poštu na decanaodmoru@gmail.com ili nas pratite na:\nTokom Drugog svetskog rata, Švajcarska je bila neutralna država koja se nalazila u centru zaraćene Evrope. Ona je takođe bila humanitarna nacija, koja je osnovala Crveni krst u 19. veku i pomogla u pružanju pomoći zarobljenicima tokom Prvog svetskog rata. U međuratnim godinama, Ženeva je postala sedište desetina velikih međunarodnih organizacija koje su želele da spreče ratovanje putem međunarodnog prava i da standardizuju praksu pružanja pomoći širom sveta.\nDanas se evakuacije dece najviše pamte po organizaciji Crvenog krsta Švajcarske. Međutim, zapravo ih je 1940. godine pokrenula koalicija sedamnaest švajcarskih dobrotvornih organizacija pod nazivom „Schweizerische Arbeitsgemeinschaft für kriegsgeschädigte Kinder“ ili „Le cartel Suisse de secours aux enfants victimes de la guerre“. Ove dobrotvorne organizacije organizovale su hiljade švajcarskih porodica da dobrovoljno ugoste decu iz zapadne Evrope, posebno iz južne Francuske. Finansirane uglavnom donacijama švajcarskih građana i organizacija, ove popularne evakuacije dece postale su deo priznatih nacionalnih napora da se pruži humanitarna pomoć najmlađim napaćenim građanima Evrope. Do 1941. deca iz nacističkih okupiranih regiona severne Francuske i Belgije takođe su dovedena u Švajcarsku. Nacističke vlasti su pristale na evakuaciju koju je vodila Švajcarska jer su verovali da će to smiriti roditelje i, stoga, bolje iskoristiti lokalnu radnu snagu za rad u nemačkoj ratnoj industriji. Takođe, nacističke okupatore evakuacije nisu koštale ništa.\nHiljade dece bilo je u Švajcarskoj samo tri meseca. Ova pametna metoda zaobišla je strogu švajcarsku imigracionu kontrolu jer ta „deca na odmoru“ nisu bila večni nacionalni teret – projekat je takođe izgledao privlačniji švajcarskim domaćinima, pošto deca nisu bila trajna porodična obaveza.\nOsoblje Crvenog krsta čeka decu, 1942.\n„Deca na odmoru“ provodila su vreme u švajcarskim domovima, jedući hranljive obroke i igrajući se u sunčanim baštama širom sela. Cilj projekta je bio da se obnovi zdravlje i otpornost dece, od kojih su mnogi bili neuhranjeni i siromašni zbog ratnih uslova. Deca su podvrgnuta medicinskim pregledima po dolasku na švajcarske železničke stanice, a po potrebi su okupana i očišćena od vaški. Porodice domaćini sakupljale su decu na železničkim stanicama. Francuska deca su slata u regione u kojima se govori francuski jezik u Švajcarskoj, uglavnom duž regiona Ženevskog jezera. Belgijska deca koja govore flamanski poslati su u regione u kojima se govori nemački u Švajcarskoj. Posle tri meseca, povratak dece je strogo praćen, a ona su se vraćala u svoje domove vozovima koje im je obezbedio Crveni krst.\nSrpski dečak jede supu u Švajcarskoj, 1942.\nGodine 1942. rastući troškovi i popularnost evakuacije doveli su do toga da su se švajcarska vlada i švajcarski Crveni krst uključili u stvaranje nove organizacije pod nazivom „Kinderhilfe“. Ova nova organizacija poboljšala je obim i efikasnost evakuacija, a do maja 1942. deca iz nacistički okupirane Srbije dovedena su u Švajcarsku. 453 dece iz Beograda, mnoga teško neuhranjena, poslata su u Tičino, italijansko govorno područje Švajcarske. Zbog očekivanih jezičkih barijera između domaćina i deteta, srpska evakuisana deca smeštena su u četiri dečja doma. Ovi domovi su regrutovali osoblje koje je govorilo srpski i švajcarski jezik, uključujući časne sestre iz Heiliges Kreuz von Ingenbohl sa sedištem u Agramu u Zagrebu. Pred kraj 1942. Švajcarci su dočekali preko 60.000 dece iz Francuske, Belgije i Srbije.\nSrpska deca se hrane u dečjem domu u Švajcarskoj, 1942.\nZbog eskalacije nacističkog progona zapadnih Evropljana u leto 1942. godine, izbeglice su hrlile ka švajcarskim granicama. U strahu da će biti preplavljena izbeglicama, Švajcarska je zatvorila svoje granice u avgustu 1942. Evakuacija dece u Švajcarsku obustavljena je na osamnaest meseci. Nakon što su se saveznici iskrcali u Normandiji, Švajcarci su nastavili i proširili evakuaciju dece na decu iz mnogih drugih evropskih zemalja. Ukupno, Švajcarci su primili preko 160.000 dece od 1940. do 1949. koja su uživala u kratkim odmorima.\nŽelimo da saznamo o opštim iskustvima evakuacije dece tokom rata. Ne postoje studije koje su zabeležile svedočenja usmene istorije evakuisane dece ili „dece na odmoru“. Prikupljanje ovih svedočanstava je ključno za razumevanje uticaja privremenog preseljenja na decu žrtve rata i načina na koji se humanitarna akcija manifestuje u okviru nacionalnih napora. Takođe nas zanima kako je jezik olakšao humanitarni projekat i dugoročni uticaj evakuacije na decu i porodice domaćina. Naš projekat će od velike koristi imati slušanje o iskustvima dece na letovanju, uključujući sećanja na evakuacije koje su od tada prenete na sledeću generaciju članova porodice.\nMi smo tim prevodilaca, istoričara i istraživača koji rade na projektu o prevođenju i humanitarnoj akciji, koji je dve godine finansirala Švajcarska nacionalna naučna fondacija. Domaćin Univerziteta u Ženevi, članovi našeg tima žive u Velikoj Britaniji, Belgiji i Švajcarskoj i veći deo našeg istraživanja sproveden je na daljinu od januara 2020. Da biste saznali više, pogledajte: O našem timu.\nDr Dora Jandrić\nDr Dora Jandrić je doktorirala sociologiju na Univerzitetu u Edinburgu u junu 2020. Njena teza je istraživala kako stariji istopolni parovi u Škotskoj zamišljaju svoju budućnost. Radila je na nekoliko istraživačkih projekata koji istražuju teme seksualnog identiteta, starenja i demencije na Univerzitetu u Edinburgu u Ujedinjenom Kraljevstvu. Njena istraživačka interesovanja obuhvataju starenje, LGBTK+ iskustva, kvir temporalnosti i ukrštanje društvenih, kulturnih i biografskih elemenata u izgradnji identiteta, kao i usmene istorije i metode prikupljanja kvalitativnih podataka.